Hero Piala Dunia Turki, Hakan Sukur Jadi Pemandu Uber Gara-Gara Salah Pilih Lawan Politik

Selepas didakwa terlibat dalam konspirasi untuk menggulingkan kerajaan Turki pada 2016, kehidupan bekas pemain bola sepak lagenda Hakan Sukur kini berputar 360 darjah.

Dia yang sebelum ini pernah menikmati zaman penuh gemilang ketika masih bergelar pemain dilihat telah melakukan pilihan hidup yang salah selepas kini hanya bekerja sebagai pemandu Uber di Amerika Syarikat.

Sukur sebelum ini pernah mewakili negaranya di Piala Dunia pada 2002 dan turut bermain untuk beberapa pasukan ternama di Eropah seperti Inter Milan dan kelab tempatan, Galatsaray.

Bersama pasukan kebangsaan, Sukur berjaya membuat lebih 50 penampilan dan gol yang dijaringkannya ketika menentang Korea Selatan hanya beberapa saat selepas sepak mula di Piala Dunia 2002 akan sentiasa dikenang.

Walaupun masa depannya dalam bidang politik dilihat cerah setelah memenangi kerusi parlimen hampir sepuluh tahun yang lalu, ia kemudiannya menjadi semakin teruk selepas beliau berpihak kepada seteru presiden Recep Tayyip Erdogan.

Erdogan menuduh Sukur terlibat dalam kudeta yang dipercayai didalangi seterunya Fethullah Gulen pada pertengahan 2016 lalu.

Walaupun Sukur menafikan penglibatannya dalam kejadian yang mengorbankan ratusan nyawa itu, beliau tetap dilarang oleh presiden Erdogan daripada kembali ke Turki.

“Tiada apa lagi yang tinggal pada saya, Erdogan (Presiden Turki, Recep Tayyip Erdogan) ambil semuanya. Hak saya untuk bebas, hak kebebasan bersuara dan hak untuk bekerja,” katanya kepada akhbar Jerman, Welt am Sonntag seperti dipetik Sinar Harian sebelum ini.

Dia yang mengakui kehidupannya porak-peranda selepas kejadian menggulingkan Erdogan itu kemudiannya berpindah ke Amerika Syarikat dan memulakan perniagaan kafe sebelum memutuskan untuk menjadi pemandu Uber.

Walaupun mengakui masih mencintakan negaranya Turki, tiada apa yang kini mampu dilakukan oleh Sukur yang pernah menjadi wira negara dalam pasukan bola sepak mereka selepas memilih untuk bermusuhan dengan presiden negara tersebut, Recip Tayyip Erdogan.

Maka benarlah pesan kedua ibu-bapa kita yang sentiasa menasihati kita supaya bijak dalam memilih kawan. Lihat saja apa yang berlaku kepada Hakan Sukur selepas beliau tersilap memilih kawan dan juga musuh.

Bukan saja diusir dari negara sendiri malah kini hanya menjadi pemandu Uber walaupun memiliki pengalaman yang luas dalam bidang bola sepak.

Baca bagaimana tindakan berani wanita ini membelasah pencuri berjaya menarik perhatian Presiden UFC , Dana White seperti yang kami kongsikan sebelum ini di bawah.

Wanita Yang Dipecat Kerana Belasah Pencuri Ditawar Kerja Oleh Presiden UFC

Kerana ‘Terlalu Pantas’ Kasut Nike Ini Mungkin Diharamkan Di Olimpik

Real Madrid Cabar Pemain Teka Nama Rakan Sepasukan Dalam Kaligrafi Jawi


Hero Tahan Peragut Ditawarkan Jawatan Tetap Oleh MBJB

Selepas menerima pujian orang ramai dan pihak polis serta menerima seutas jam tangan di atas tindakan beraninya menghentikan peragut sebelum ini, pegawai MBJB Shazrin Hafeez Fadzlan akhirnya menerima penghargaaan daripada Majlis Bandaraya Johor Bahru (MBJB).

Beliau yang memegang jawatan sebagai pembantu penguatkuasa baru-baru ini menerima tawaran jawatan sebagai Pembantu Kesihatan Awam secara tetap di majlis perbandaran itu.

Selain jawatan tetap, beliau juga dilaporkan menerima wang tunai berjumlah RM1,000 dan dan sijil penghargaan atas tindakan beraninya sebelum ini.

Penghargaan kepada lelaki yang digelar sebagai hero dalam kalangan netizen selepas video yang merakam tindakannya itu tular disampaikan sendiri oleh YAB Menteri Besar Johor, Datuk Haji Hasni Mohammad sempena lawatan beliau ke pejabat baharu MBJB.

Dalam video tular minggu lalu, beliau dirakam berjaya menghentikan peragut daripada meloloskan diri ketika sedang bertugas di Taman Mount Austin.

Tindakan berani dan pantas yang dilakukan beliau itu menerima pujian daripada orang ramai serta pihak polis dan turut menyaksikan kehidupannya berubah dalam sekelip mata.

Susulan daripada kejadian tersebut, gerai burger yang diusahakannya pada waktu malam di salah sebuah taman perumahan di sana menjadi perhatian orang ramai.

Malah ada juga pelanggannya sebelum ini yang bertindak untuk menghadiahkannya seutas jam tangan sebagai penghargaan kerana menghentikan peragut tersebut.

Baca perkongsian kami sebelum ini tentang hadiah jam tangan yang diterimanya di pautan di bawah.

Hero Tahan Peragut Terima Hadiah Jam Tangan Ketika Sedang Jual Burger

Netizen Puas Hati Lihat Aksi Spontan Pegawai PBT ‘Flying Kick’ Peragut


Hero Tahan Peragut Terima Hadiah Jam Tangan Ketika Sedang Jual Burger

Susulan tindakannya menahan peragut baru-baru ini, penguat kuasa Majlis Bandaraya Johor Bahru (MBJB) Shazrin Hafeez Fadzlan pada semalam dilaporkan menerima hadiah daripada orang awam.

Menurut laporan Harian Metro, hadiah berupa jam tangan itu diterima beliau ketika sedang berniaga burger di sebuah taman perumahan di Johor Jaya daripada salah seorang pelanggannya.

“Saya terharu dengan pemberian berkenaan. Pelanggan lelaki itu pada mulanya menempah burger.

“Dia kemudiannya menghulurkan jam tangan itu sambil berterima kasih kepada saya kerana membantu mangsa ragut,” katanya dihubungi hari ini.

Bercerita lanjut mengenai pemberian hadiah tersebut, beliau menjelaskan tidak menyangka ada yang menghargai tindakannya itu. Malah katanya tindakan menghentikan peragut itu sebelum ini dilakukan kerana rasa tanggungjawab.

Kejadian yang berlaku di Taman Mount Austin itu sebelum ini dirakam kamera litar tertutup (CCTV) dan dikongsikan kembali di media sosial dan dan turut menerima pujian daripada pihak polis.

Beliau sebelum ini ketika ditemu bual selepas kejadian tersebut menjelaskannya tindakan itu dia sedang menjalankan tugas memeriksa petak tempat letak kereta berkupon berdekatan lokasi kejadian.

“Saya tidak fikir sama ada peragut itu berbahaya atau tidak pada waktu itu, yang penting saya dapat tangkap peragut terbabit. Ramai cakap saya bertubuh kecil, tetapi berjaya tangkap peragut.

“Semua itu dengan bantuan orang awam yang berada di sekitar kawasan yang turut membantu bersama menangkap peragut terbabit,” katanya seperti dipetik Harian Metro sebelum ini.

Baca kembali perkongsian kami sebelum ini tentang tindakan pantas beliau menghentikan kejadian ragut itu di pautan di bawah.

Netizen Puas Hati Lihat Abang Polis Tahan Pemandu Samseng ‘On The Spot’


Hero Wanita Berusia 19 Tahun, Angel Tahu ‘Everything Will Be Okay’ Untuk Myanmar

Kyal Sin atau lebih mesra dengan Angel, gadis dari Myanmar berusia 19 tahun. Semalam dia tewas di medan pertembungan di antara kumpulan yang menuntut keadilan dan puak yang sedang merentap kebebasan. Kini, dunia sedang bercerita tentang kesedihan setelah Angel mati di tembak di kepala.

Rambut panjang, kulit putih. Didadanya ada alat pelindung mata, mungkin diguna sewaktu terkena gas pemedih mata. Kasut warna hitam, seluar jeans biru dan ada mesej kuat kepada masyarakat Myanmar terpampang jelas di bajunya – ‘Everything will be OK’.

Mesej sederhana tapi menyengat. Semua akan okay bagi Angel adalah harapan terakhir dia kepada Myanmar setelah haknya yang mengundi buat pertama kali di ambil dengan keras oleh pihak tentera sejak 1 Februari yang lalu.

Dan mesej ini bukan sahaja tersebar dari Kampung Ulu sehingga ke puncak Hkakabo Razi, tetapi mesej ini sampai ke seluruh pelusuk dunia. Angel kini dianggap perempuan gagah.

Kematian Angel datang di tengah-tengah krisis politik yang merebak luas selepas demokrasi direntap oleh kumpulan tentera dan kini ia perlahan-lahan bertukar menjadi krisis kemanusian. Namun Myanmar sendiri terkenal sebagai negara yang bergelut dengan ekonomi dan konflik etnik.

Pihak tentera merampas kuasa dan menuduh bahawa wujud penipuan dalam sistem pengundian pada pilihan raya umum bulan November yang lalu. Sejak itu, Suu Kyi dan tokoh-tokoh kanan yang lain ditahan, manakala masyarakat Myanmar memilih untuk turun ke jalan raya bagi meluahkan rasa tidak puas hati mereka kepada tentera.

Walaupun ditekan sejak 1 Februari lalu, baik dari rakyat sendiri mahupun antarabangsa, pihak tentera masih bersikap tegas dengan keputusan mereka. Mereka turut memberitahu PBB bahawa mereka bersedia untuk melakukan apa sahaja demi mempertahankan kuasa.

Ini bukanlah petanda yang baik untuk negara yang memburuk dengan krisis kelaparan, kemiskinan dan pengangguran. Sudah pasti ini bukan apa yang Angel dan para pendemostran yang turun di jalan raya mahupun di rumah mahukan. Nasib demokrasi dan pilihan mereka telah di ambil oleh tentera.

Dan setakat ini, sekurang-kurangnya 61 orang terbunuh oleh pasukan keselamatan di seluruh Myanmar. Situasi ini, bagi media tempatan dan antarabangsa adalah hari paling berdarah sejak rampasan kuasa berlaku. Manakala pihak tentera, masih diam tidak mengeluarkan apa-apa kenyataan.

Bagi Angel, dia percaya bahawa semuanya akan okay walaupun mengambil masa dan memakan banyak darah. Dia percaya bahawa wujud harapan walaupun di tempat yang sempit dan menekan. Anak muda kuat kerana impiannya dan hari ini kita lihat impian Angel sedang merebak di seluruh dunia.

Kenapa masyarakat muslim Rohingya tidak sepatutnya merayakan rampasan kuasa di Myanmar? Klik pautan di bawah untuk membaca.

Kenapa Masyarakat Muslim Rohingya Tidak Sepatutnya ‘Merayakan’ Rampasan Kuasa Di Myanmar?

Asyik Menari Dengan Lagu ‘Bang Jago’, Wanita Ini Tak Sengaja Rakam Rampasan Kuasa Di Myanmar

Malaysia Bakal Menghantar Pulang 1,200 Tahanan Myanmar Kepada Tentera Laut


Hershey, Nestle Dan Mars Memperhambakan Kanak-Kanak Untuk Hasilkan Coklat

Rahsia yang tersimpan rapi pada abad ke 21 ini akhirnya terbongkar jua. 3 syarikat korporat – Hershey, Nestle dan Mars merupakan pengeluar coklat utama dunia, dan 60% daripada pengeluaran ini adalah daripada Afrika Barat.

Pada tahun 2000, melalui satu pendedahan dikatakan bahawa buruh kanak-kanak telah digunakan untuk kerja-kerja menanam dan menuai koko tanpa menerima sebarang upah.

Mereka juga terpaksa hidup dalam sistem perhambaan. Dikurung, kekurangan zat, dipaksa panjat ke atas bumbung untuk ke bilik air dan adakala hanya boleh buang air di dalam cawan.

Golongan kanak-kanak juga telah dijual pada kadar harga $30 atau diculik meskipun di fikiran kanak-kanak ini menyangkakan mereka akan diberikan kerja dan akan menerima upah.

Undang-undang dan peraturan yang longgar menyebabkan tiada pihak berkuasa mahupun badan kerajaan yang mahu masuk campur dan menghentikan kekejaman ini.

Perhambaan kanak-kanak merupakan cara mudah bagi 3 syarikat ini mendapatkan kos buruh yang murah agar mereka dapat menjual coklat dengan harga yang lebih rendah. Jika tidak masakan sekeping coklat bar boleh dijual dengan harga $1 saja.

Informasi ini telah didedahkan di dalam dokumentari bertajuk Slavery: A Global Investigation yang boleh di tonton dalam video di bawah.

Gambaran ngeri perhambaan terlihat jelas apabila kanak-kanak disebat di bahagian belakang badan mereka serta ketakutan yang tergambar di wajah kerana dipukul berbulan-bulan.

Hershey senior vice president – Robert M. Reese cuba mengelak apabila ditanya oleh wartawan Philadelphia Inquirer – Bob Fernandez tentang perkara ini sambil berkata tiada yang pernah mendengar kisah sebegini.

Hakikatnya perhambaaan memang berlaku dan ia adalah seperti yang digambarkan di dalam dokumentari tersebut.

Undang-undang di US kemudiannya digubal yang mana FDA mengarahkan agar label “slave free” di letakkan di setiap pembungkus coklat seperti mana yang telah dipraktiskan ke atas label produk organik.

Rang undang-undang ini dengan segera mendapat kelulusan Dewan Rakyat dan dibawa ke Senat. Tetapi 3 syarikat pengeluar coklat ini masuk campur dan berjanji akan mengawal selia isu ini dan menghentikan perhambaan kanak-kanak pada tahun 2005.

Tapi kemudiannya ternyata tidak banyak perubahan yang telah dilakukan. Janji hanya tinggal janji dan sehingga kini pada tahun 2015 lebih ramai kanak-kanak yang menjadi mangsa perhambaan di dalam industri pengeluaran coklat.

Malahan 1.4 juta kanak-kanak kini sedang memikul bakul besar di belakang mereka, dipukul dan di paksa bekerja dari awal pagi sehingga lewat petang. Peratusan perhambaan juga telah meningkat sebanyak 51% berbanding pada tahun 2001.

Kini terbukti Hershey, Nestle dan Mars tidak mempunyai cara bagi menangani isu ini. Penduduk California telah memfailkan saman meminta 3 syarikat ini membayar ganti rugi kerana menyebabkan mereka tanpa sedar menyokong  perhambaan dan pemerdagangan  kanak-kanak sewaktu membeli coklat yang dikeluarkan oleh syarikat ini.

Mereka juga mahu label baru diletakkan di setiap pembalut coklat menunjukkan produk coklat yang dikeluarkan telah dibuat dengan menggunakan buruh kanak-kanak.

“Konglomerat pengeluar coklat Amerika tidak seharusnya bertolak ansur dengan penggunaan buruh kanak-kanak, apatah lagi memperhambakan kanak-kanak dalam mana-mana rantaian bekalan mereka.

Syarikat ini tidak boleh hanya menutup mata terhadap pencabulan hak asasi manusia terutama apabila secara konsisten mereka menyatakan rasa tanggungjawab terhadap etika sosial.”

Baca lagi: Nescafé Anggap Laman Webnya ‘Mati’ Dan Pindah Ke Tumblr

LIKE dan FOLLOW Vocket di Facebook serta Instagram


‘Hi HOME Property Event’ Acara Hartanah Unik Yang Akan Berlangsung Sehingga Oktober 2019

Anda pastinya sudah biasa ke acara hartanah konvensional yang berlangsung setiap tahun. Secara dasarnya, di expo berkenaan akan ada pameran dan semestinya perkongsian daripada player hartanah tentang ilmu hartanah di Malaysia. Bagaimana jika kami kata wujud satu persidangan dan acara hartanah berbeza yang jauh lebih fun dan classy tidak lama lagi?

Itulah apa yang mahu dibawakan oleh Hi HOME Property Event 2019 yang akan berlangsung pada 25 Julai 2019 ini.

Hi HOME Property Event 2019 adalah acara hartanah yang dijayakan oleh Hartabumi.com, laman hartanah atas talian terbaik untuk warga Bumiputera. Tujuan utama Hi HOME Property Event 2019 ini diperkenalkan adalah untuk mengubah persepsi orang ramai daripada acara hartanah yang tipikal dan ‘sendu’ kepada sebuah acara yang lebih mudah untuk diakses oleh semua.

Hi HOME Property Event direka khas untuk sesuai dengan tema pemilikan rumah yang dibahagikan kepada 4 cluster khas: Affordability (Berkemampuan), Market & Policy, Data & Technology dan Future (Masa Depan).

Jadi apa perbezaan dan tarikan Hi HOME Event 2019 ini berbanding expo hartanah lain yang berlangsung sebelum ini?

Hi HOME Property Event akan dibahagikan kepada dua acara utama iaitu Hi HOME Property Conference dan Hi HOME Online Property Expo .

1. Hi HOME Property Conference (25 Julai 2019 @ MITEC, Kuala Lumpur)

Hi HOME Property Conference di MITEC, Kuala Lumpur akan mengumpulkan individu hebat dan ternama negara di bawah satu bumbung untuk mereka kongsikan ilmu hartanah dengan penyampaian lebih mudah dan santai yang anda tidak pernah lihat di mana-mana acara hartanah sebelum ini.

Anda biasa menonton Ted Talk di YouTube? Anda suka gaya penyampaian mereka yang simple tetapi padat dengan informasi dan sangat menarik? Itulah yang Hi HOME mahu bawakan kepada anda. Konsep perkongsian di Hi HOME bakal berteraskan Ted Talk di mana setiap speaker akan bercakap soal new idea, solusi dan direct to the point selama 15 minit. Jadi speaker tidak akan ‘melencong’ jauh daripada topik yang akan dibawa dan anda pun tidak akan bosan.

Hi HOME Property Conference akan menampilkan barisan speaker hebat yang diundang khas untuk bercakap tentang hartanah di Malaysia. Antara yang sudah sah akan berucap di persidangan Hi HOME ini adalah Tan Sri Tony Fernandes (Pengasas Tune Group), Dr Suraya Ismail (Khazanah Research Institute), YB Zuraida Kamaruddin (Menteri di Kementerian Perumahan Dan Kerajaan Tempatan) dan Dato Sri Dr. Judin Abdul Karim (Vice Presiden MRCB).

Nama-nama besar di atas hanyalah sebahagian speaker yang sudah mengesahkan kehadiran mereka dan lebih ramai individu yang akan turut sama memeriahkan Hi HOME Property Conference 2019 ini. Untuk senarai penuh speaker yang bakal hadir di persidangan Hi HOME Property Conference boleh rujuk di sini.

Belia di Malaysia pada ketika ini kerap mengeluh hartanah di Malaysia terutamanya di Lembah Klang meningkat naik saban tahun dan merasakan semakin sukar untuk membeli hartanah ketika ini. Khas di Hi HOME Property Conference, satu dasar perumahan khusus untuk belia bakal dikongsikan pada hari ini.

Polisi ini akan dibincangkan sendiri oleh YB Pn Hajah Zuraida Kamaruddin, Menteri Perumahan dan Kerajaaan Tempatan di Hi HOME Property Conference 2019 nanti.

2. Hi HOME Online Property Expo (25 Julai – 31 October 2019 di www.hihomes.my)

Acara kedua yang turut sama berlangsung pada tarikh 25 Julai ini adalah Online Property Expo di mana segala pameran hartanah akan dijalankan secara online sehingga 31 October 2019. Jika acara hartanah konvensional cuma berlangsung selama beberapa hari sahaja, Hi HOME Online Property Expo tidak seperti itu. Jadi anda ada masa yang panjang untuk berfikir hartanah mana yang terbaik untuk pelaburan anda.

Ini adalah kelebihan utama Hi HOME Online Property Expo yang tidak ada pada acara hartanah konvensional yang lain. Biasanya di sesuatu acara hartanah anda perlu membuat keputusan buy it now untuk sesuatu hartanah atau anda tidak akan mendapat deal tersebut di kemudian hari.

Di Hi HOME, anda mempunyai masa sehingga 31 October untuk membuat keputusan sama ada mahu teruskan belian atau pun tidak. Hi HOME boleh membantu anda untuk membuat pengiraan dan membuat saranan hartanah mana yang terbaik untuk anda berdasarkan maklumat yang telah anda berikan. Terbaik bukan?

Info lanjut berkenaan expo hartanah ini boleh didapati di www.hihomes.my dan seandainya anda berminat untuk ke Hi HOME Property Conference 2019 yang berlangsung pada 25 Julai, tiket untuk ke acara ini boleh didapati di sini.

Khas untuk belia yang berusia 18 tahun hingga 30 tahun. Jika anda berminat untuk menyertai Hi HOME Property Conference, bayaran tiket yang akan dikenakan kepada anda adalah separuh daripada harga tiket rasmi ke persidangan ini. Jadi, anda yang tergolong dalam had umur ini jangan lepas peluang keemasan ini.

Inilah masa terbaik untuk anda melebarkan network hartanah anda dan bertemu the right person dalam industri hartanah negara. Jumpa di sana.


Hias Kawasan Luar Rumah Seakan Hotel, Netizen Puji Semangat Kejiranan Penduduk PPR Di Sabah

Apabila kita bercakap mengenai rumah jenis Program Perumahan Rakyat (PPR), pasti kita bayangkan bagaimana kurang selesanya suasana kawasan perumahan tersebut.

Baru-baru ini seorang pengguna Facebook Tynie Nih berkongsi suasana kawasan perumahan PPR di Taman Sri Serigai Putatan, Sabah yang sangat cantik dan kemas.

Setiap aras telah dihiasai mengikut tema-tema yang tersendiri. Ada yang kelihatan seperti dalam wad dengan berwarna pink.

Ada juga yang nampak seperti ruang tamu rumah sendiri kerana diletakkan meja dan sofa di mana penduduk boleh duduk meluangkan masa bersama-sama.

Orang ramai turut memuji kebersihan lantai di ruangan lobi lif sehinggakan ada penduduk boleh membuka kasut memijak lantainya.

Bukan sekadar ruang lobi lif, laluan tangga turut dihiasi dengan meletakkan sofa bulat yang membolehkan penduduk ‘mesyuarat tingkap’ di situ dengan selesa.

Netizen turut mengucapkan tahniah kepada ketua blok kerana boleh menyatukan penduduk untuk berkerjasama menghiasi setiap aras dengan kebebasan kreativiti masing-masing.

Setakat artikel ini ditulis, hantaran asal sudah mendapat lebih 2,900 kali perkongsian oleh pengguna Facebook yang lain.


40 Inspirasi Menu Berbuka Puasa Selera Tempatan

Buat isteri-isteri pasti teruja untuk menghidangkan makanan lazat penuh khasiat sebagai menu berbuka puasa untuk keluarga. Kami berpeluang menerima sumbangan Puan Nieza Nor Hamnira yang berbaik hati berkongsi 40 inspirasi juadah berbuka puasa. Anda boleh mendapatkan resipi penuh makanan dan minuman ini di Facebook Puan Nieza. Selamat berpuasa dan selamat mencuba menu tempatan yang memikat hati ini.

5. Asam pedas ikan kembung dengan sawi jeruk

16. Rebung masak lemak cili api dengan sotong

17. Masak lemak telur itik belimbing buluh

22. Masak lemak siput sedut dengan pucuk paku

Resipi penuh boleh didapati di Facebook Puan Nieza di sini.

LIKE dan FOLLOW Vocket di Facebook serta Instagram


5 Idea Menghias Meja Kopi Supaya Tidak Kelihatan Bosan

Meja kopi di antara perabot sinonim yang selalu berada di ruang tamu, tidak lengkap rasanya jika ruang tamu tanpa meja kopi bukan? Jika meja kopi sudah mula kelihatan membosankan, apa kata anda cuba berikan sedikit sentuhan yang lebih segar semperna tahun baru ini.

Percaya atau tidak, dekorasi yang dilihat menarik mampu menceriakan mood anda! Sebenarnya memberi tampilan baru pada meja kopi tidak perlu mengeluarkan kos yang besar, hanya beberapa sentuhan ringkas sahaja sudah mencukupi. Di sini saya kongsikan beberapa idea mudah yang boleh anda cuba sebagai penyegar kepada meja kopi anda.

1. Gunakan tumbuhan hijau
Warna hijau berfungsi sebagai penyegar, anda boleh cuba letakan tanaman hijau di atas meja kopi. Contohnya seperti pokok kaktus, atau jika mahu lebih mudah boleh juga gunakan tumbuhan plastik! Senang dan selamat.

Penggunaan tumbuhan hijau kelihatan lebih segar dan menceriakan. Idea ini selalunya digunakan untuk ruang tamu berkonsepkan moden dan juga minimalis.

2. Gunakan buku
Anda suka membaca dan mengumpul koleksi-koleksi buku yang awesome? Nah, manfaatkan hobi anda. Buku juga boleh digunakan sebagai penghias meja kopi, terutama jika meja kopi anda adalah dari jenis yang berkaca. Cuba letakan koleksi buka anda dibawah, sekejap sahaja terus nampak cantik.

3. Pengalas meja
Yang ini paling mudah, gunakan sahaja pengalas meja. Pengalas meja bukan sahaja melindungi meja kopi anda dari rosak, malah boleh membuatkan ia kelihatan lebih menarik. Kalau meja kopi anda sudah ada pengalas meja, apa kata cuba tukar kepada corak yang lain pula. Lihat perbezaannya.

4. Mini bar
Nak nampak lebih trendy? Boleh cuba buatkan bar mini pada meja kopi anda. Letaklah beberapa botol minuman dan gelas-gelas kecil, sebaiknya cari gelas atau botol dengan rekabentuk yang luar biasa supaya kelihatan unik dan menarik. Bukan sahaja cantik, malah boleh menikmati terus minuman yang tersedia.

5. Pemilihan warna
Ini perkara paling penting sekali sebelum mula menghias. Tentukan warna pilihan anda, baik mahu monokrom atau berwarna. Yang mana anda lebih suka? Kalau saya lebih suka penampilan monorkrom, nampak lebih minimalis dan bersih. Tapi terpulang kepada selera masing-masing.


Hiasan Dalaman Jet Peribadi Bernilai RM231 Juta Yang Menakjubkan

Embraer Lineage 1000E adalah simbol kemewahan yang hanya boleh dibeli pada nilai terbaik. Pesawat peribadi yang berharga USD $53 juta (RM 231 juta) telah diumumkan awal tahun ini di persidangan tahunan European Business Aviation Convention (EBACE) bertempat di Geneva.

Naib Presiden Embraer Executive Jets, Jay Beever telah berhadapan dengan 1001 permintaan bakal-bakal pelanggan yang bercita rasa tinggi. Pelanggan-pelanggan syarikat pesawat ini sudah terbiasa mendapat hampir segala-gala yang mereka mahukan.

"Saya pernah diminta untuk menempatkan pendiang api di kabin utama," Beever berkata. "Jelas sekali ia menimbulkan kebimbangan keselamatan, dan tidak boleh dilakukan."

Architectural Digest (AD) menemuramah Beever tentang proses melengkapkan hiasan dalaman pesawat peribadi paling mewah ini, serta masa depan industri.

Embraer Lineage 1000E menempatkan 800 kaki persegi ruang bersantai dengan sayap. Pasukan Beever menawarkan pelanggan beribu-ribu kombinasi kulit, bulu biri-biri, dan sutera terbaik untuk lima zon dalaman.

"Kami menghabiskan banyak masa menyelidik material dan produk berbeza, supaya apabila pelanggan datang dan membuat permintaan unik, kami sudah siap melakukan kerja keras dan bersedia dengan jawapan," kata Beever.

"Apa yang membuatkan Lineage 1000E berbeza daripada jet persendirian yang lain adalah saiznya yang tepat," kata Beever. Lineage 1000E boleh terbang ke lapangan terbang kecil seperti Aspen, Colorado dan Teterboro, New Jersey, yang menghadkan berat dan lebar sayap pesawat.

"Jet peribadi yang lebih besar tidak boleh terbang ke lapangan terbang kecil ini, dan ini menyebabkan urusan logistik lebih sukar untuk pelanggan. "

Pandangan dalam kokpit juruterbang pesawat Embraer Lineage 1000E.

"Seperti kebiasaan, pesawat mempunyai jumlah ruang yang terhad," kata Beever, "dan ini memaksa kami untuk menjadi lebih kreatif dan mencari jalan untuk menggunakan semua ruang dengan cara terbaik di samping memenuhi kehendak pelanggan."

"Apa yang pelanggan dapat dalam jet peribadi bersaiz sempurna ini adalah kemudahan seperti TV 42 inci yang terletak di atas credenza (almari tepi) yang tidak perlu disimpan semasa berlepas atau mendarat," kata Beever.

"Di seberang televisyen, terdapat tempat duduk pesawat yang boleh dilaraskan untuk menghadap tempat lain. Dengan kemudahan seperti Apple TV, Airplay, Wi-Fi, dan sebagainya, pemilik boleh menaiki pesawat dan mula menonton TV seolah-olah berada di rumah."

Sebuah katil bersaiz queen memisahkan seluruh kabin dengan bilik mandi peribadi. "Kemewahan adalah ruang," kata Beever.

"Tugas saya adalah untuk membuat pelanggan berasa seperti berada di rumah dalam jet peribadi mereka, supaya mereka tidak berasa terperangkap dalam satu silinder kecil selama beberapa jam."

Lineage 1000E dilengkapi dengan pancuran mandian pesawat terbesar di dunia, yang mempunyai 30 gelen tangki air panas sendiri. Bilik mandi dihiasi dinding dan lantai batu.

Tingkap luaran membawa masuk cahaya matahari semulajadi pada ketinggian 41,000 kaki.

Rendering ini menunjukkan visi Beever tentang masa depan hiasan dalaman jet peribadi. "Ia adalah mengenai tingkap untuk mewujudkan lebih banyak ruang yang diterangi oleh cahaya matahari. "

"Daripada menggunakan teknologi untuk mewujudkan sense of space, kita boleh memanfaatkan alam semula jadi dengan membenar lebih banyak cahaya matahari masuk ke dalam kabin kami."

BACA: Kapal Terbang Tanpa Tingkap Bakal Hadir Tidak Lama Lagi?

BACA: Kapal Terbang Presiden China Diiring Oleh 8 Jet Pejuang Dalam Satu Video Yang Cool

LIKE dan FOLLOW Vocket di Facebook serta Instagram


Kombinasi Barang Lama Dan Baru Mengubah Lanskap Hiasan Dalaman Rumah Lama Ini. Memang Menarik

Sebidang tanah dan sebuah rumah lama peninggalan datuk dan nenek di Jalan Meru, Klang, Selangor ini telah menerima sentuhan anak cucu hanya dengan mengetengahkan kombinasi barangan lama dan baru yang bersaiz kecil dan comel.

Menurut Faeza, cucu kepada pemilik asal, sebahagian rumah telah diruntuhkan pada tahun 2006 kerana anai-anai dan sebahagian lagi dijadikan galeri perkahwinan dan rumah sewa. Semua baikpulih siap pada tahun 2008 dan dilakukan lagi sekali baikpulih pada tahun 2015 untuk menjadikan bahagian rumah sewa sebagai homestay.

Rumah ini berkeluasan 700 kaki persegi dengan 3 buah bilik tidur, 1.5 bilik air, ruang tamu, ruang makan dan dapur dihias sendiri dengan keinginan untuk menjadikannya selesa dan homey living space dengan konsep tiny living. Sekali pandang, ia seperti suasana di rumah sendiri kerana dipenuhi dengan hiasan yang cantik dan comel.

Ini antara barangan lama dan lebihan kain yang digunakan semula sebagai hiasan dalaman rumah. Kain sari di kepala katil itu diberikan oleh kakak ipar Faeza dan peti besi di sebelah katil itu pula dari koleksi peribadi ibunya yang sudah berusia 15 tahun.

Di bawah ini adalah gambar-gambar yang memaparkan sebelum dan selepas sebahagian dalam rumah ini:

Ini pula bahagian hiasan dalaman rumah yang saya rasa menarik untuk dikongsikan bersama anda.

Barang-barang kecil lama dan baru dikombinasikan oleh Faeza dan keluarga menambahkan lagi seri hiasan dalaman rumah ini.


Hibah Tabung Haji Diumumkan Dengan Agihan Pada Kadar 3.05 Peratus

Setelah dinantikan ramai serta diumumkan sedikit lewat pada tahun ini, Lembaga Tabung Haji pada hari ini telah mengumumkan agihan keuntungan selepas zakat pada kadar 3.05 peratus buat semua pendeposit Tabung Haji.

Agihan yang diumumkan pada tahun ini sebanyak RM2.1 bilion sekaligus berjaya menunjukkan peningkatan sebanyak RM1.2 bilion berbanding tahun kewangan 2018 yang cuma mencatatkan jumlah agihan RM900 juta.

Menurut Lembaga Tabung Haji, agihan keuntungan yang sedikit tinggi pada tahun ini didorong oleh prestasi dan kedudukan kewangan yang seamkin baik berasaskan strategi pelaburan yang baik serta langkah pengurusan kos yang cermat.

Difahamkan TH berjaya menjana pendapatan sebanyak RM3.3 bilion pada tahun kewangan 2019 dimana RM1.2 bilion daripadanya berjaya diperoleh pada suku keempat tahun ini.

Untuk pengetahuan, hibah Tabung Haji yang diumumkan bagi tahun 2019 merupakan tahun kedua terendah dalam sejarah walau bagaimanapun masih jauh lebih baik berbanding agihan tahun kewangan 2018 yang mencatatkan hibah 1.25%.

Para pendeposit berpeluang menyemah agihan keuntungan bermula 16 Mac 2020 ini sama ada menerusi kaunter TH, Bank Islam dan Bank Rakyat atau di ATM Bank Islam, Bank Rakyat, Maybank dan CIMB. Semakan juga boleh dibuat melalui laman web THiJARI.

Kami kongsikan juga pandanga perunding kewangan mengenai hibah Tabung Haji yang agak rendah sejak dua tahun terakhir ini.

Ini Pandangan Hibah 1.25% Tabung Haji Dari Mata Perunding Kewangan

Simpanan Pendeposit Tabung Haji Dijamin Selamat

5 Cara Kompleks Tabung Haji KLIA Bakal Memudahkan Para Jemaah


Ini Pengalaman Menarik Seorang Doktor Sewaktu Cuba Hidangan Kosher Untuk Yahudi Dalam Pesawat

Pernahkah anda cuba hidangan Kosher yang dihidangkan dalam pesawat MAS atau sewaktu menaiki penerbangan lain? Rasanya tak ramai yang pernah cuba. Tapi mungkin selepas baca perkongsian dan pengalaman Doktor Faizul Jalal yang telah mencuba hidangan ini , anda juga terasa nak cuba.

Menurut doktor perubatan yang telah hampir setahun bertugas di klinik swasta di Labuan ini, beliau memberanikan diri mencuba hidangan Kosher di dalam pesawat MAS sewaktu penerbangan dari Labuan ke KL pada 7 Ogos baru-baru ini.

Ok kali aku nak cerita sikit perkara yang buat aku teruja sikit semalam. Beberapa minggu lepas aku book tiket flight Labuan ke dan dari KL ke Labuan. Labuan ke KL naik AirAsia dan dari KL ke Labuan naik MAS.

Satu perkara yang aku rasa best naik MAS ni ialah kau bayar harga tiket dapat sekali dengan makanan. Bukan setakat tu, kau sebenarnya boleh pilih makanan jenis apa kau nak. Korang tau kan boleh pilih jenis makanan ni?

Sebelum ni biasanya aku akan pilih child meal untuk anak-anak aku. Menarik hidangan child meal ni sebab makanan dia aku rasa lagi sedap dari makanan biasa yang orang dewasa dapat. Boleh dapat pasta bolognese, lasagna atau pizza. Selain dari tu akan dapat cokelat, air susu kotak, bun dan butter and some playbook.

Pernah sekali aku pilih fruit meal sebab kononnya tak nak makan nasi, nak makan ringan je. Hahaha. Dalam tu dapat macam-macam buah potong termasuk strawberry, kiwi, honeydew, grape and pineapple. Best!

Pernah sekali aku order seafood. Tapi dia bagi hidangan biasa sebab hidangan biasa tu pun ada pilihan lauk ikan dan nasi.

This time its like a new level. Makanan yang aku pilih ialah kosher meal. Korang mesti tahu kan kosher meal ni makanan apa? Untuk mereka yang pertama kali dengar, kosher meal ni ialah makanan mengikut agama orang Yahudi. Hahah yes makanan orang Yahudi!

Pertama kali aku dengar tentang kosher meal ni ialah masa zaman belajar di Ireland dulu. Masa tu aku ada belajar, kalau susah nak cari makanan halal semasa travel di negara-negara lain, boleh cuba kosher meal. Kosher meal ni makanan yang disediakan cara sebenar ahli kitab. Kita semua maklumkan, kita boleh makan sembelihan ahli kitab.

Sebenarnya masa naik flight semalam aku dah tak ingat pun pasal kosher meal ni. Cuma bila ada seorang pramugara approach aku bertanya ”En Faizul ke yang order kosher meal?” Dan aku jawab hmmm ya.

Nampak pramugara tu macam terkejut sikit, mungkin sebab baru tau ada Melayu Yahudi rupanya hahaha. Si pramugara minta boarding pass untuk pengesahan, lalu aku beri pada dia.

Harap dia terima keadaan yang mana Melayu Islam yang order makanan kosher tu bukan si Yahudi. “En Faizul nak tengok makanan tu sekarang ke?”, tanya dia. “Oh hantar nanti je la sekali dengan orang lain semua”, jawab aku. Iyala. Buat apa nak tengok-tengok, makan terus je la.

Beberapa minit selepas tu, encik pramugara datang bawak sekotak makanan. Warna biru saiz lebih besar dari kotak makanan yang biasa dapat dalam flight. “Encik tengok la makanan dalam tu”, kata pramugara sambil menunggu.

Aku macam terkejut kejap, dalam hati bertanya nak kena buka depan dia ke? Apa agaknya dalam kotak ni. Gila bahaya makanan aku order ni sampai pramugara tunggu untuk aku buka.

Mula-mula aku belek-belek kotak tu depan belakang atas kiri kanan. Tak ada tulisan Melayu pun, dan aku sepontan bertanya pada encik pramugara, “ni makanan ni buat kat Malaysia kan?”

“Tak encik. Ni makanan datang dari Belgium,” jawab encik pramugara. Wow! Dari Belgium ni makanan aku. Kemudian encik pramugara berkata lagi, “bukak la kotak tu”.

Aku pun bukak kotak tu. Dalam hati aku macam serba salah pulak. Nak makan ke tak nak makan. Dulu bukan main yakin lagi boleh makan kosher meal tapi ni dah depan mata rasa tak yakin pulak.

Aku pun mula bukak kotak tu. Punya la rapi kotak tu ditutup, tampal sticker kiri kanan bawah nak seal betul-betul. Sticker pun tebal ambil masa sikit nak koyakkan. Encik pramugara sedang memerhatikan aku yang tengah jakun bukak kotak kosher meal. Mungkin dia pun teruja nak tahu apa ada di dalam.

Bila dibuka kotak tu, aku sangat amaze dan impress dengan cara packing dia. Terkejut juga sebab makanan tu di sealed berlapis-lapis. Rupanya makanan ni dah disediakan lebih awal. Boleh kata macam frozen food la.

Ada expiry date. Not a freshly cooked food. Ada satu main dish which was a chicken with rice, ada tuna cocktail, ada vanila pudding and snacks. Makanan tu semua masih sejuk. Dalam kotak tu juga ada sekeping description tentang makanan tu.

Punya la terpesona sampai aku tak terfikir pun makanan tu sepatutnya kena dipanaskan dulu, lalu aku bagi thumbs up kat pramugara yg sedang menunggu tu dan berkata “ok thanks ya” . Lalu encik pramugara memberitahu makanan tu perlu dipanaskan dahulu menyebabkan aku berasa malu nampak sangat pelahap tak sabar nak makan.

By the time encik pramugara pergi bawa makanan aku, aku pun keluarkan meja dah tak sabar sangat nak makan. Aku pause kejap movie yang tengah aku tengok tadi supaya tak ganggu konsentrasi aku nak makan nanti.

Tunggu punya tunggu kenapalah lambat sangat makanan nak sampai ni. Susah sangat ke nak panaskan makanan aku ni. Sampai masanya trolley angkat makanan lain pun dah mula hidang penumpang lain.

Aku tunggu je pramugara tu nak bagi makanan aku, dalam hati aku bersangka baik mungkin dia nak suruh aku makan bersama orang-orang lain. Bila sampai trolley dekat barisan seat aku, pramugara bagi tahu “tunggu sekejap ya encik makanan encik kami tengah panaskan ikut cara Yahudi sediakan makanan.”

Fuyoooooooo. Yahudi tuu! Terkejut aku bila dengar dia cakap macam tu. Tengok-tengok juga kat sebelah kot-kot la ada yang bagi pandangan pelik. Tapi mereka buat-buat macam tak dengar. Makanan jenis apakah yang aku akan makan ni sampai perlu ‘dipanaskan dengan cara Yahudi?’

Beberapa minit pramugara hantar makanan Yahudi aku, kotak terbuka, bungkusan semua dah siap dibuka dan panas. Dalam hati masih terasa serba salah pula. Aku mencar-cari di kotak untuk aku rasa lebih yakin untuk makan.

Aku belek kiri atas bawah lagi. Baca segala apa yang boleh dibaca. Dan bila aku tengok dibawah kotak. Ada label halal! Hahahha lega rasanya. Baru terasa macam orang Islam sikit. Kalau tak rasa macam Yahudi tak sudah. Hahahahah check atas kepala ada kupiah kecik ke tak. Hahahah!

Aku buka chicken rice dulu. Agak ketat sikit dah la panas. Aku fikir orang Yahudi ni memang macam ni kot. Seal kena betul untuk pastikan makanan tu betul-betul tahan disimpan. Rasa nasi tu standard macam nasi microwave yang biasa jual kat supermarket dulu.

Ayam lembut mcm masak sup. Cumanya nasi agak masin mungkin sebab nak preserve bagi tahan lama. Tapi dekat kotak tu tulis dorang tak letak preservative sebab ikut betul-betul amalan makanan kosher. Entah la.

Selepas habis nasi aku buka tuna cocktail pula. Rasa agak faul, tak seperti yang aku expect macam makan tuna dalam tin ayam brand tu. Aku cuma mampu 2-3 suap lepas tu tak boleh go on. Kemudian aku cuba vanilla pudding pulak. This is not bad at all. Good dessert. Teksture macam puree Lily (anak aku yang masih baby) tapi aku terima je la. Hahha.

Akhir sekali aku makan buah dia pulak. Ni lagi tak boleh belah. Sebiji macam fruit puree Heinz. Mungkin kalau aku bagi Lily pun dia tanak makan. Aku makan beberapa suap dan tutup.

Aku memang kagum dengan cara penyediaan makanan kosyer ni. Diorang memang ikut cara mereka. Aku rasa diorang pentingkan kebersihan dalam penyediaan makanan. Kita orang Islam kena contohi benda ni. Pada kita halal sekadar sembelih tak sembelih, tapi skop halal lebih luas dari tu.

Jika korang nak cuba this kosher meal onboard, do try! Kena reserve masa buat online booking tu.

Dengan kotak yang besar, makanan yang macam-macam, aku rasa ni hidangan yang berbaloi berbanding hidangan biasa yang kita dapat (cumanya dia tak segar la). This actually reminds me of those days kita dapat hidangan atas dulang, ada dessert, buah dan roti. Tapi sebab MAS nak jimatbajet semua tu dah tak ada.

Dah. Habis lah lepas aku cerita ni mesti korang akan cuba kan? MAS tak terlayan nak panaskan semua makanan tu dalam flight sebab tak cukup oven nanti. Hahaha!

Menerusi satu komen oleh rakan Facebook beliau iaitu Riyaz Ahmad, sebab kenapa pramugara meminta Dr Faizul membuka kotak hidangan kerana antara syarat hidangan Kosher adalah ia mesti dijaga dan disediakan dengan teliti ketika penyediaan dan sewaktu dihidangkan.

“Orang Yahudi arthodoks ini mempunyai rasa curiga yang tinggi. Mereka nak buka meal box dan periksa satu per satu senarai kandungan; check sama ada hidangan mengandungi barangan yangg bukan kosher, contohnya campuran susu dengan daging atau makanan berasaskan daging arnab. Setelah puas-hati, baru paramugara boleh panaskan.

Cara masak pun agak ketat; api hanya boleh dipetik mula oleh orang Yahudi sahaja dan sepanjang tempoh masak, ada seorang orang Yahudi dipanggil rabai yang perlu perhatikan ketika memasak. Tapi dalam flight tak pasti macam mana. Mungkin ada peraturan yang lain seperti perlu asingkan burner/heater oven dengan yang normal.
Memang agak leceh dalam penyediaan kosher meal ini. Sediakan pun susah, nak makan pun susah” – Riyaz.

Saya pun tertanya-tanya juga, bagaimana agaknya peraturan penyediaan hidangan kosher di dalam pesawat? Jika ada di antara anda adalah petugas airline yang ingin berkongsi pengalaman menyedia dan melayan kerenah penumpang hidangan kosher, hubungi kami di sini.

Jadi adakah anda rasa nak cuba pengalaman baru begini bila terbang nanti? Bagi saya mungkin ye terutama jika naik pesawat yang memerlukan kita buat tempahan makanan halal beberapa hari sebelum tarikh penerbangan.

Baca lagi: Ini Yang Terjadi Bila Budak Kampung Seperti Saya Pertama Kali Naik ‘Business Class’ Emirates


9 Hidangan Makanan Tengah Hari Di Sekolah Buat Kanak-Kanak Sihat

Sebuah organisasi di Amerika Syarikat iaitu Sweetgreen bekerja keras untuk memberi pilihan makanan yang lebih baik untuk kanak-kanak di sekolah. Salah satunya ialah dengan membandingkan hidangan makanan tengah hari di sekolah yang telah disediakan di Amerika Syarikat dengan 8 buah negara lain. Ia adalah penting untuk menimbulkan kesedaran bahawa ada bentuk hidangan yang lebih baik berbanding dengan sedia ada, dengan harapan ia akan mengubah pilihan hidangan kepada yang lebih sihat dan berkhasiat.

Bagaimana dengan hidangan makanan tengah hari di sekolah di Malaysia kita?


Hidangkan Keluarga Anda Dengan 4 Resipi Masakan ‘Buttermilk’ Yang Ringkas Dan Enak Ini

Bila cakap pasal hidangan ayam buttermilk saja semua pasti terliur terus! Mana taknya, ayam goreng yang ranggup disaluti dengan kuah yang creamy dan likat, dimakan dengan sepinggan nasi putih panas, uuumph padu betul. Memang sedap!

Tapi tahukah anda sebenarnya ada banyak lagi hidangan buttermilk yang cukup sedap dan unik. Kuah buttermilk ini merupakan satu kuah yang serbaguna dan boleh digunakan untuk membuat pelbagai hidangan ala gourmet di rumah.

Jom tengok video di bawah untuk belajar menghasilkan 4 hidangan buttermilk yang cukup sedap sekali:

1 biji telur
2 sudu kecil serbuk cili
2 sudu kecil serbuk lada putih
200 gram sotong putih
50 gram tepung gandum
20 gram tepung jagung

Bahan-bahan (sos buttermilk telur masin):

75 gram mentega (unsalted)
3 ulas bawang putih (dicincang)
10-12 helai daun kari
3 biji cili padi (dicincang)
4 biji kuning telur masin (distim)
1 tin Krimer Sejat CARNATION
Garam secukup rasa

1. Untuk buat sotong goreng, dalam satu mangkuk, pecahkan telur dan pukul bersama 1 sudu kecil serbuk cili, 1 sudu kecil serbuk lada putih dan garam secukupnya. Masukkan sotong dan gaul sehingga rata.

2. Dalam mangkuk asing, masukkan tepung gandum, tepung jagung, 1 sudu kecil serbuk cili, 1 sudu kecil serbuk lada putih dan garam secukupnya. Gaul sehingga sebati.

3. Masukkan sotong yang telah dicelup telur tadi ke dalam campuran tepung. Gaul sehingga kesemua sotong disalut dengan tepung.

4. Goreng sotong atas api tinggi sehingga masak dan keperangan. Toskan dan ketepikan.

5. Untuk sos pula, dalam kuali yang panas, cairkan mentega. Masukkan cili padi, bawang putih dan daun kari. Tumis sehingga wangi.

6. Masukkan kuning telur masin yang telah distim dan dihancurkan. Gaul sehingga sos berbuih. Masukkan Krimer Sejat CARNATION dan gaul sehingga sebati.

7. Perasakan dengan garam secukupnya dan renehkan seketika.

8. Masukkan sotong goreng dan gaul sehingga rata.

Sotong Buttermilk Telur Masin sudah siap, enjoy!!!

1 dada ayam
30 gram tepung gandum
1 sudu kecil serbuk lada putih
1 sudu kecil serbuk cili
1 biji telur
Garam secukupnya

50 gram mentega (unsalted)
2 ulas bawang putih (dicincang)
8-10 helai daun kari
2 biji cili padi (dicincang)
1 cawan Krimer Sejat CARNATION
1/2 sudu kecil tepung gandum
Garam secukupnya

1 roti burger
Daun salad
Tomato
Mentega (untuk disapu atas roti)

1. Pertama sekali, campurkan gandum bersama 1/2 sudu kecil serbuk cili, 1/2 sudu kecil serbuk lada putih dan garam secukupnya.

2. Dalam mangkuk asing, pukul telur bersama 1/2 sudu serbuk cili, 1/2 sudu kecil serbuk lada putih dan garam secukupnya.

3. Menggunakan teknik ‘dry, wet, dry’, salut ayam dengan campuran tepung, celup ayam dalam telur dan gaulkan balik ke dalam campuran tepung. Kemudian goreng atas api sederhana sehingga ayam masak dan garing. Toskan dan ketepikan.

4. Sapu mentega ke atas roti burger yang telah dibelah dua, kemudian goreng atas kuali sehingga garing. Ketepikan.

5. Untuk sos buttermilk pula, cairkan mentega dalam kuali yang panas. Masukkan cili padi, bawang putih dan daun kari. Tumis sehingga wangi.

6. Masukkan Krimer Sejat CARNATION dan gaul sehingga sebati.

7. Masukkan tepung gandum dan gaul sehingga kuah menjadi likat. Perasakan dengan garam secukupnya dan renehkan seketika.

8. Untuk buat burger, lapiskan daun salad dan tomato ke atas roti burger, kemudian masukkan ayam goreng yang telah digoreng tadi dan tuangkan sos ke atasnya. Tutup menggunakan roti burger.

Tadaaa! Burger Ayam Buttermilk kini siap~ enjoyyy!

200 gram cendawan tiram
100 gram tepung gandum
150 ml air
6-8 helai daun kari
3 ulas bawang putih (dicincang)
Serbuk lada putih secukupnya
Garam secukupnya

1. Untuk buat cendawan goreng, pertama sekali keringkan (pat dry) cendawan tiram menggunakan kitchen towel.

2. Untuk adunan pula, dalam satu mangkuk, masukkan tepung gandum, air, bawang putih, serbuk lada putih, daun kari dan garam secukupnya. Gaul sehingga sebati.

3. Dalam mangkuk asing, masukkan tepung, serbuk lada putih dan garam. Gaul sehingga sebati.

4. Menggukan teknik ‘dry, wet, dry’, gaulkan cendawan dalam campuran tepung kering. Kemudian, celup cendawan dalam adunan. Akhir sekali, gaul cendawan dalam campuran tepung kering semua. Goreng sehingga ranggup. Toskan dan ketepikan.

Cendawan Goreng Bersos Buttermilk sudahpun siap untuk dinikmati!

400 gram ayam cincang
50 gram + 1 sudu besar mentega (unsalted)
2 ulas bawang putih (dicincang)
8-10 helai daun kari
2 biji cili padi (dicincang)
1 cawan Krimer Sejat CARNATION
1 sudu kecil tepung jagung
10-12 helai kulit popiah
1 sudu kecil tepung jagung
Garam secukupnya

1. Untuk buat inti, gorengkan ayam cincang bersama mentega. Toskan dan ketepikan.

2. Untuk buat sos, dalam kuali yang panas, cairkan mentega. Masukkan cili padi, bawang putih dan daun kari. Tumis sehingga wangi.

3. Masukkan Krimer Sejat CARNATION dan gaul sehingga sebati.

4. Masukkan ayam yang sudah digoreng tadi. Gaul sehingga rata. Perasakan dengan garam secukup rasa.

5. Masukkan tepung jagung dan gaul sehingga kuah menjadi kering dan likat.

6. Untuk buat popiah, letakkan inti ke atas kulit popiah. Kemudian, gulung ketat ketat dan lekatkan bahagian hujung kulit popiah menggunakan air.

7. Goreng sehingga garing atas api panas.

Popiah Ayam Buttermilk ready untuk dinikmati semasa mengopi!

Banyak bukan hidangan lazat yang boleh dihasilkan menggunakan sos buttermilk?

Easy peasy, lemon squeezy! Semuanya sedap dan pasti dapat meningkatkan selera yang tersayang.

Untuk resepi-resepi kali ini, kami menggunakan Krimer Sejat CARNATION yang akan memberikan hidangan buttermilk aroma yang begitu harum dan kuah yang cukup likat dan creamy lemak berkrim sekali!

Krimer Sejat CARNATION memanglah ramuan yang sempurna dalam menambah keenakan masakan dengan aroma yang berbeza dan kelemakan yang sewajarnya semasa penyediaan masakan gourmet yang menyelerakan di rumah.

Jika anda suka memasak dan ingin menangi peralatan dapur yang menarik, jom sertai Peraduan CARNATION® Gourmet At Home yang berlangsung dari sekarang hingga 28 Februari 2021!

jangan main-main, anda boleh menang peralatan dapur premium seperti set peralatan memasak Le Creuset bernilai RM5,000 ataupun ketuhar Elba yang baharu!

Sesiapa yang memang 24/7 duduk masak dalam dapur, jangan lepaskan peluang ini!

Ikuti 3 langkah mudah ini untuk sertai peraduan ini:

BELI: Beli mana-mana 2 tin produk CARNATION dalam satu resit.

JAWAB: Tema peraduan ini adalah “CARNATION Gourmet At Home” Contest, BETUL atau SALAH?

HANTAR: WhatsApp gambar resit & butiran berikut CARNATION, NAMA, NRIC, JAWAPAN ke +6012-9098406.

Pemenang akan dipilih secara rambang dan akan diumumkan 8-10 minggu selepas peraduan ini ditamatkan.

Dapatkan maklumat lanjut tentang peraduan CARNATION Gourmet At Home di sini dan dapatkan promosi CARNATION bundle yang menarik di sini.

Baca juga perkongsian resipi lain yang pasti sedap dan menarik seperti kami pernah kongsikan sebelum ini melalui pautan di bawah.

Resipi Mudah Pizza Guna Roti Gardenia Yang Sedap Anda Wajib Cuba Ini Raih Lebih 1.2K ‘Shares’

Hanya Guna 5 Bahan, Resipi Mudah Bubur Ayam Ala McDonald’s Ini Boleh Buat Anda Terliur

Jadi Kegilaan Netizen, Ini Resipi Mudah Dan Sedap ‘Korean Garlic Cheese Bread’ Untuk Anda Cuba


Hidangkan Roti Berkulat Kepada Pelanggan, Kedai Kopi Popular Ini Tampil Membuat Permohonan Maaf

Sudah menjadi kewajipan makanan yang disediakan khususnya di restoran mementingkan kebersihan serta kesegaran makanan. Menawarkan makanan yang lama atau sudah rosak berkemungkinan akan mengundang kepada masalah kesihatan kepada para pelanggan yang menjamah makanan tersebut.

Terbaharu, seorang pengguna Facebook Keabadian Cinte memaklumkan sebuah rangkaian kedai kopi popular dalam negara turut melakukan kesalahan yang sama apabila menawarkan sebuah hidangan roti beserta sosej yang sudah berkulat.

Meskipun menawarkan baucar sebagai ganti, pelanggan ini berasa tidak puas hati dengan servis yang ditawrkan kedai kopi popular ini yang sudah menyimpan makanan yang sudah lama untuk dihidangkan kepada pelanggan.

Situasi yang berlaku sekaligus mengundang persoalan dan rasa berang netizen terhadap rangkaian kedai kopi ini yang sekaligus mendesak kedai kopi popular ini tampil dengan permohonan maaf terbuka.

We deeply apologise for the recent mouldy Firecracker Chicken Sausage Roll incident at KL East Mall. Investigations found that a chiller malfunction caused the contamination. ZUS Coffee has reached out to the customer to offer a full refund and medical compensation. https://t.co/wvbnEJdUAh pic.twitter.com/XrnUcHIicf

— ZUS Coffee® (@ZusCoffee) February 3, 2023

Menurut Zus Coffee, pihak mereka terlepas pandang isu chiller yang rosak sekaligus menjadi punca roti menjadi rosak. Pihak mereka turut sedia memberikan refund penuh kepada pelanggan tersebut serta sedia menanggung sebarang bayaran melibatkan masalah kesihatan.

Walaupun apa yang diusahakan kedai kopi popular ini merupakan antara langkah terbaik yang boleh dilakukan, pelanggan ini memaklumkan beliau tidak dimaklumkan isu chiller rosak sewaktu aduan dibuat.


Hidangkan Tembikai Ini Ketika Raya, Anda Bakal Jadi Tuan Rumah Yang Paling Diingati

Kali ini kami hendak menunjukkan sesuatu yang unik.

Ya, anda tidak tersalah baca – Tembikai segi empat!

Tembikai yang unik ini ditanam dan dibesarkan di Jepun.

Ia merupakan satu kesenian yang halus dan amat sukar untuk mendapat bentuk segi empat itu.

Tekan play di bawah untuk ketahui lebih lanjut.

Harapnya selepas ini tembikai ini boleh dibeli di Malaysia.

Jadi bolehlah kami hidangkan kepada tetamu ;)


Hidap Kanser Peti Suara, Kisah Makcik Buat Aku Mahu Berkongsi Tentang Ini

Aku baru balik dari jumpa seorang makcik ni, seorang hajjah berusia 63 tahun. Makcik ni beria-ia nak jumpa aku sebab dia bakal menjalani kehidupan seperti aku, kehidupan seorang laryngectomee. TERKEJUT? Ye aku pun terkejut. Ini wanita ke dua yang aku jumpa diuji dengan kanser pita suara.

Tapi punca utama bagi kanser pita suara adalah rokok, jadi adakah makcik ini seorang perokok? TIDAK! Makcik ini tidak merokok, tetapi dia merupakan seorang PEROKOK PASIF!

Banyak yang aku nak cerita berkenaan pertemuan kami yang berlangsung hampir 2 jam ini. Niat makcik ini nak jumpa aku sebab dia nak belajar sesuatu dari aku, sebaliknya aku merasakan aku turut mendapat manfaat hasil dari pertemuan dengan makcik yang super ohsem dan super positif ini

Orangnya hampir sebaya dengan mak aku, hanya muda beberapa tahun. Tapi susuk tubuhnya jauh lebih tegap dan nampak sihat berbanding dengan mak aku, yang sememangnya sudah sekian lama berperang dengan penyakit 3 serangkai.

Sebaik sahaja dia membuka mulut berbicara, terus aku terkenangkan keadaan aku 3 tahun lepas. Ye beginilah bunyi suara aku pada ketika itu, serak, bukan sikit-sikit punya serak, kaw punya serak.

Salam perkenalan pun dihulurkan. Dipendekkan cerita dia meminta aku untuk menceritakan pengalaman aku dan detik-detik aku menjalani pembedahan. Aku pun menceritakannya.

Detik dari aku disahkan kanser, aku disyorkan oleh doktor untuk menjalani rejim kemo dan radio namun aku lari, bagaimana aku mengalami sesak nafas dan bagaimana akhirnya aku ‘menyerahkan diri’ kepada doktor-doktor HUKM untuk menjalani pembedahan membuang peti suara yang dijangkiti kanser itu.

Sesekali dia mencelah, bertanyakan bahagian-bahagian yang dia kurang jelas. Aku turut menceritakan pengalaman aku selama 10 hari di dalam wad dan bagaimana kehidupan aku pasca pembedahan, sehingga ke hari ini.

Kemudian giliran dia menceritakan kisah dia dengan kansernya. Hebat juga ujian mak aji sorang ni. Dia disahkan kanser hanya beberapa bulan selepas dia kehilangan teman hidupnya.

Ye cuba kita bayangkan, sedang kita masih lagi dalam mode bersedih dengan kehilangan orang yang tersayang, tiba-tiba kita pula disahkan dengan penyakit maut, kanser.

Kanser pula bukan kanser yang biasa-biasa bagi seorang wanita, kanser pita suara! Ianya seakan-akan kita mendengar lelaki yang diserang dengan kanser payudara! Sungguhpun ianya bukan mustahil tetapi ianya adalah sesuatu yang memang rare.

“Makcik tak hisap rokok, makcik tak minum alkohol. Makcik jaga kesihatan makcik, makcik jaga makan minum makcik. Makcik suka makan sayur, makcik ambil makanan-makanan tambahan kesihatan. Makcik sentiasa alert dengan tubuh makcik, maaf cakaplah ye, ini kira cakap dengan anak-anak, makcik sentiasa periksa t*t*k makcik, apa-apa yang tak kena dengan tubuh makcik, makcik akan sedar.”

Dia nak menyambung cerita tetapi laju aku pintas:

“Ada tak dikalangan keluarga makcik yang merokok?” Agak lama dia senyap dan kemudian dia menjawab; “Arwah pakcik dulu perokok tegar.”

Lalu dia menceritakan tabiat arwah suaminya dahulu. Bagaimana arwah sebenarnya bukan setakat perokok tegar tetapi dah kategori obses tembakau. Namakan apa jenis tembakau, rokok kretek, rokok gulung, rokok daun, paip, syisya semua pakcik dah pernah cuba, katanya.

“Tapi makcik tak pernah salahkan pakcik. Malah kadang-kadang makcik pula yang melayan pakciknya menghisap. Makcik suka juga bau tembakau syisya tu kadang-kadang.”

Tersengih je mak aji ni menceritakan kisah-kisahnya. Terdetik di hati aku, mesti mak aji ni merindui pak aji dia.

“Takpela tu, pakciknya pun dah arwah. Kita doakan jelah moga dia tenang disana.” Kata mak aji menutup bicara berkenaan arwah suaminya. Aku pun berhenti membangkitkan apa-apa persoalan berkaitan arwah.

Panjang lagi perbualan kami semalam, namun apa yang membuatkan aku paling kagum dengan mak aji sorang ni adalah, tiada setitik air mata pun yang menitis tatkala dia menceritakan kisah-kisahnya.

Samada dia sebenarnya telah pun move on dari situasi gelap itu atau pun memang dia seorang yang sangat-sangat kuat dalamannya. Malah perbualan kami semalam sebenarnya berlangsung dalam suasana gembira, santai dan banyak berkongsi kisah-kisah lucu.

Cuma apa yang dapat aku perhatikan adalah sebenarnya dia TAKUT. Takut dengan kehidupan akan datang yang bakal dia tempuh, takut akan kehidupan seseorang yang berstatus laryngectomee.

Ye lah, mana ada manusia normal yang tidak takut untuk melangkah masuk ke dalam gua kelam yang gelap gelita tanpa mengetahui apa yang berada didalamnya, kan?

Maka tahulah aku sebenarnya itulah pun tujuan mak aji kepingin sangat bertemu dengan aku. Alhamdulillah tercapai sudah hajatnya. Di akhir perbualan sekali lagi aku menegaskan kepadanya:

“Makcik, saya datang ni bukan untuk memaksa makcik menjalani pembedahan, bukan untuk memberi kaunseling dan bukan juga untuk mempengaruhi sebarang keputusan makcik. Saya cuma nak tunjukkan kepada makcik, inilah keadaan saya dan beginilah kehidupan saya setelah bergelar seorang laryngectomee.

Cuma pesanan saya buatlah pilihan yang makcik fikir terbaik untuk diri makcik, anak-anak dan cucu-cucu makcik.”

Aku rasa dia faham, aku rasa dia mengerti dan aku yakin dia bakal membuat keputusan yang tepat berhubung dengan rawatannya nanti. Marilah kita sama-sama doakan segala urusan mak aji ini dipermudahkan dan semoga dia dapat melalui segala ujian ini dengan tabah dan dapat juga dia menjalani rawatan/ pembedahan dengan jayanya.

Pesanan aku kepada perokok-perokok di luar sana, sedarlah, celikkanlah mata anda, perhatikanlah sekeliling anda. Bukan anda sahaja yang bakal berdepan risiko bahaya rokok ini.

Kes makcik ini adalah satu dari beribu contoh klasik akan bahayanya second class smoker atau pun perokok pasif. Janganlah disebabkan tabiat buruk anda itu, orang disekeliling anda yang menerima padahnya


40 Militan IS Sedia Terima Hukuman Asalkan Dapat Pulang Ke Malaysia

Sebagai ibu bapa, pastinya kita ingin memberikan kehidupan yang terbaik untuk anak-anak. Tapi lain pula ceritanya, jika ada dikalangan ibu bapa yang sanggup menyertai kumpulan militan yang diibarat menempah maut sebelum ajal.

Baru-baru ini, Harian Metro melaporkan bahawa 40 dari 59 rakyat Malaysia yang terlibat dengan kumpulan militan Daish di Syria dan Iraq telah menyatakan hasrat mereka untuk pulang semula ke tanah air gara-gara tidak rela membesarkan anak dalam suasana perang yang sangat menyukarkan.

Perkara tersebut didedahkan oleh Pakar Kajian Strategik dan Anti Keganasan Universiti Malaysia Perlis (UniMAP), Prof Madya Dr Mohd Mizan Mohd Aslam yang melihat sendiri kesediaan rakyat tempatan itu berlaku selepas melihat sendiri identiti sebenar Daish.

Mereka bersedia untuk pulang ke Malaysia selepas melihat ‘wajah’ sebenar kumpulan militan terbabit termasuk ada yang mengakui keadaan di negara itu tidak sesuai untuk pembesaran anak mereka.

Menurut Prof Madya Dr Mohd Mizan, 40 rakyat tempatan ini yang menyatakan kesediaan menerusi keluarga selepas mereka saling berhubung dan ada juga yang menghubungi pihak berkuasa.

Namun begitu, Ketua Penolong Pengarah Bahagian Counter Terrorism (E8) Cawangan Khas Bukit Aman, Datuk Ayob Khan Mydin Pit-chay berkata, keputusan untuk membawa pulang rakyat tempatan itu bergantung kepada keputusan kerajaan.

Tambah beliau lagi, pihaknya juga perlu melakukan saringan personaliti kepara mereka untuk melihat sejuah mana tahap keterbabitan mereka semasa bersama kumpulan pengganas tersebut.

Walau bagaimanapun, Majoriti netizen tidak bersetuju untuk membawa rakyat Malaysia yang terlibat dengan militan Daesh ini dibawa pulang ke tanah air.

Pada pendapat anda, wajarkah mereka dibawa pulang atau dibiarkan sahaja berada di sana? Berikan hujah-hujah bernas anda.

Terdahulu, bekas gitaris kumpulan Ukays maut di Syria bersama anak dan isterinya. Klik pautan di bawah untuk bacaan lanjut.

Bekas Gitaris Ukays Maut Di Syria, Anak Dan Isteri Turut Terkorban

Militan Israel Rilis Video Propaganda Dakwa 5 Tentera Hamas Yang Cuba Menyeludup Masuk Di Tembak Mati Oleh Sniper


Hidap ‘Penyakit Joker’, Lelaki Ini Kongsi Penderitaan Yang Perlu Dilaluinya Setiap Hari

Selepas anda menonton filem Joker, anda pasti tertanya-tanya wujud atau tidak ‘penyakit’ Joker di dunia sebenar? Jawapannya adalah ya.

Scott Lotan adalah individu yang menghidap penyakit yang sama seperti Arthur Fleck; kadangkala beliau tidak mampu untuk mengawal gelaknya dalam kehidupan seharian.

Scott berasal dari Virginia Beach, Amerika Syarikat menghidapi penyakit yang dikenali sebagai Pseudobulbar Affect (PBA) di mana beliau akan ketawa tanpa henti sehingga 10 minit.

Menurut Scott, penyakit ini bukan sahaja memenatkan dan menyakitkan, malah akan menyebabkan ‘masalah’ jika penyakitnya datang tanpa diundang.

“Kejadian paling tidak dapat saya lupakan adalah ketika saya, tunang dan ibu tunang saya dilanggar oleh seorang pemandu mabuk. Tunang saya mati di tempat kejadian dan ibunya pula 3 hari kemudian. Pada ketika itu, saya ketawa besar ketika disoal siasat oleh polis,” kata Scott.

“Ketika di majlis pengebumian, saya perlu menjauhkan diri daripada semua orang kerana saya ketawa beberapa kali ketika di majlis itu. Saya perlu menerangkan kepada semua tentang kondisi saya ini. Jika tidak, mereka akan lihat saya sebagai seorang yang pelik dan tidak mempunyai perasaan,” tambah Scott lagi.

Selepas Joker ditayangkan di pawagam, Lotan ibarat melihat dirinya sendiri dalam filem tersebut. “Ianya sedikit sebanyak membuka mata semua tentang penyakit saya ini. Jika tidak, orang sering anggap saya mengambil dadah atau gila. Saya memuji Joaquin Pheonix yang berjaya membawa watak Arthur Fleck dan pesakit PBA dengan baik,” kata Scott.

Scott turut terharu apabila ramai yang mula menghantar mesej simpati kepada beliau selepas menonton filem Joker. Tetapi baginya, selepas lama menghidap penyakit tersebut Scott menerima setiap mesej berkenaan dengan hati terbuka. Baginya, ada lagi perkara yang lebih buruk boleh terjadi berbanding apa yang beliau hidapi ketika ini.

Selain daripada penyakit PBA, isu kesihatan mental juga turut menjadi isu yang dibangkitkan oleh pengarah dalam filem Joker. Doktor ini berkongsi perkara yang perlu anda buat sekiranya berdepan dengan tekanan. Semoga tip ini dapat membantu.

Doktor Kongsi Perkara Yang Anda Sepatutnya Buat Sekiranya Berdepan Tekanan

Lihat Apa Terjadi Jika Joker Diberi Sentuhan ‘Editing’ Persis Drama Korea Goblin


‘Hidden Gem’ Di Bali Yang Rakyat Malaysia Perlu Tahu

Kalau ditanya kepada para traveler, Bali semestinya destinasi yang ada dalam senarai tempat yang perlu dilawati. Sebagai sebuah pulau yang menerima jutaan pelancong setiap tahun infrastruktur untuk pelancong dibangunkan dan dijaga dengan baik oleh kerajaan tempatan Bali.

Jika anda sudah biasa ke tempat-tempat terkenal di Bali seperti Tanah Lot dan pantai Kuta, sebenarnya tersembunyi beberapa lokasi yang awesome tetapi kurang dilawati pelancong dari Malaysia. Awal bulan lalu kami berkesempatan untuk ke Bali untuk menikmati sendiri keunikan tempat-tempat ini.

Lempuyang temple and the almighty Gunung Agung 🌋 #lempuyangtemple #bali #volcano #airasiatravelbuddies #wonderfulindonesia

A post shared by  Casey W 💎 (@cxkhei) on Mar 4, 2018 at 8:11pm PST

Dalam banyak-banyak lokasi tumpuan pelancong, Pura Lempuyang adalah yang paling underrated di Bali. Terletak di bahagian timur Bali, perjalanan untuk ke Pura Lempuyang mengambil masa hampir dua jam. Buat penganut Hindu, Pura Lempuyang merupakan antara kuil tertua di Bali.

Setibanya anda di sini, Kereta anda perlu berhenti di parking lot bawah dan anda perlu berjalan kaki sedikit untuk sampai ke bahagian atas. Penat anda berjalan nanti pastinya akan terubat apabila melihat pemandangan dari atas Pura Lempuyang ini.

Lokasi bergambar paling terkenal di sini semestinya pintu gerbang yang berlatar belakangkan Gunung Agung. Dinasihatkan untuk ke sini di awal pagi untuk mendapat shot paling menarik di pintu gerbang ini. Tahukah anda jurugambar dari serata dunia terutamanya Eropah ada yang datang ke Bali semata-mata untuk mengambil gambar di sini? Begitulah betapa hebatnya landmark pintu gerbang di Pura Lempuyang ini.

Starting a new month with a new journey 💖 Hello BALI! #AirAsiaTravelBuddies #WonderfulIndonesia #bali #JessicaxBali

A post shared by  J E S S I C A (@jessicachaw) on Mar 2, 2018 at 5:13am PST

Jika anda ingin melihat sebuah taman yang dijaga rapi sejak berdekad yang lalu, Taman Air Tirta Gangga adalah lokasi yang wajib untuk anda kunjungi. Terletak di wilayah Karangasem (sama wilayah dengan Pura Lempuyang), Tirta Gangga dahulunya adalah tempat istirehat dan andi keluarga Kerajaan Karangasem yang dibangun oleh Anak Agung Ngurah Anglurah Ketut Karangasem pada tahun 1948. Walaupun duhulunya tempat ini dibangunkan khusus untuk keluarga diraja, kini siapa pun dapat menikmati keindahan Tirta Gangga. Anda juga boleh mandi di sini jika mahu.

Sebaik sahaja menjejakkan kaki di sini, memang kami terpana dengan keindahan taman ini. Boleh kata tempat ini memang banyak lokasi menarik untuk rakam gambar instagram anda. Siap anda boleh buat ilusi berjalan di atas air lagi ditemani ikan koi yang berenang di bawah kaki anda.

Just another day in Paradise 🌴 . Photo credit: @janniestentoft . Use our hashtag #PuriSantrian #SantrianLife or add location for a chance to get featured . Visit our link and bio for more information . #sanur #bali #ocean #beach #palmtrees #sunrise #bluesky #beachclub #tropical #balifornia #beachlife #summer #beautifulhotels #luxurytraveler #goodvibes #globetrotter #beautiful #balilivin #thebalibible #beachresort #balidaily #legendaryresorts #balicili #livetravelchannel #internationaltravellermag #thebaliguru #wanderlust #thebalibible

A post shared by  Puri Santrian Resort Bali (@purisantrian) on Feb 23, 2018 at 10:26pm PST

Tahukah anda di Bali terdapat lebih 11,000 bilik hotel yang ditawarkan untuk pelancong? Ya jika anda tiba di sana usah risau untuk cari hotel atau bilik penginapan kerana memang banyak bilik hotel yang boleh dipilih. Jika anda mahu menginap di tempat yang agak chill dan tidak terlalu crowded kawasannya, anda boleh menginap di hotel Swiss-Belinn Legian terletak di wilayah Legian.

Puri Santrian adalah resort paling menarik sepanjang 3 malam kami di Bali. Ada pantai serta kolam mandi khas hanya untuk penghuni Puri Santrian. Jika anda sedang mencari sebuah resort untuk bulan madu atau percutian bersama keluarga, anda boleh pertimbangkan Puri Santrian. Mungkin harganya sedikit tinggi, tetapi sangat berbaloi.

Krisna Oleh oleh Bali juga buka lho di Singaraja. Banyak keseruan yang akan ada di singaraja di tahun 2018 ini. Ayo buruan berkunjung ke Krisna Singaraja, keseruan hiburan dari obyek wisata singaraja gak kalah seru untuk mengisi liburanmu bersama KRISNA #lovina #singaraja #krisnanorthbali #krisnabali #krisnaoleholehbali #bali

A post shared by  Krisna Bali (@krisnaoleholehbali) on Mar 19, 2018 at 12:50am PDT

Ini adalah 7 Eleven untuk anda membeli sourvenir untuk teman dan keluarga yang menanti di tanah air. Sudahlah dibuka 24 jam, murah pula barangan yang terdapat di sini. Kualitinya sangat puas hati bergantung kepada produk.

Sampai ke bali jangan lupa untuk minta supir anda bawa jalan ke sini. Sebagai tips, untuk lebih penjimatan, buat pembelian barangan cenderahati anda di sini. Harganya jauh berganda lebih murah jika anda membeli di sini jika dibandingkan dengan kedai lain yang ada di tepi pantai atau jalan-jalan yang famous di sana.

Great experience! Done seawalker while staying at @purisantrian Nak tau mcm mana saya turun kat dasar laut tu? Tunggguuu nanti saya post 😁 #airasiatravelbuddies #wonderfulindonesia #seawalker #purisantrian #sanur #bali #traveler

A post shared by  kairulnizam (@kairulnizam) on Mar 4, 2018 at 3:56am PST

Aktiviti Seawalker ini adalah aktiviti wajib untuk anda yang sukakan aktiviti di laut seperti scuba diving. Tetapi ini tidak seperti scuba diving; seawalker ini akan bawa anda berjalan di bawah laut untuk lihat keindahan hidupan di bawah sana! Anda akan dipakaikan ‘topeng kepala’ khas untuk anda bernafas di bawah laut. Ianya ibarat anda berjalan di dalam ‘akuarium’ yang luas.

Aktiviti seawalker ini mendapat rating 5 bintang di laman TripAdvisor; bermakna ianya aktiviti must try jika anda ke Bali. Ini adalah antara aktiviti yang ada di resort Puri Santrian. Jika anda tidak menginap di sini pun tidak mengapa kerana aktiviti seawalker ini bukan khas untuk penghuni hotel ini sahaja.

#SFBali #SFHoliday Baru pertama kali #SF makan disini, karena banyak banget rekomendasi dari teman #SurabayaFoodies yang suka makan disini ❤ . Kali ini #SF sedang makan pagi di "Warung Nasi Ayam Men Weti" yang lokasinya Jl. Segara Ayu, Sanur, Denpasar Sel – Bali (dekat pantai sanur)📍 . Pesan 1 porsi nasi campur bali yang isinya ada nasi, telor, ayam suwir, ikan suwir, sayur urap bali, lawar, kacang goreng dan sambel khasnya 😍👍 Rasaa?? Kalau #SF suka dengan kulit ayamnya yang digoreng crispy, ayam suwirnya, dan sambalnya.. tapi rasa keseluruhannya kurang pas (agak hambar) mungkin karena selera lidah Orang Surabaya ya ✔ . Warung Nasi Ayam Men Weti 📍Jl. Segara Ayu, Sanur, Denpasar Sel – Bali Jam Buka 07:00-11:00 Price 💸 – 25K (nasi campur) – 5K (sate lilit dapat 3pcs) – 5K (minuman aqua/ es teh/ es jeruk) ✔Halal . Bagaimana, teman #SurabayaFoodies sudah pernah cobain Nasi Ayam Men Weti?? Wahh bisa nih dijadikan rekomendasi kulineran saat kamu ke bali, langsung aja like,comment dan tag temenmu disini yaaa 😋👍 – SF

A post shared by  Kuliner Surabaya Foodies | SF (@surabayafoodies) on Jun 13, 2017 at 9:12pm PDT

Agak sukar untuk mencari menu authentic Bali kerana banyaknya tidak halal. Tetapi jika anda berada di sekitar pantai Sanur, kena cuba makan nasi campur Men Wati.

Warung makan nasi campur Men Weti sangat terkenal dikalangan penduduk tempatan yang tinggal di Sanur dan warung nasi Bali ini dimiliki oleh Ibu Made Weti. Warung ini menyediakan Nasi Campur ala Bali yang terdiri dari beberapa lauk pauk dan sayuran yang menjadi makanan khas orang Bali.

Seawal 8.00 pagi, ramai yang sudah beratur panjang untuk makan di sini. Walaupun makanannya mungkin nampak biasa sahaja, tetapi rasanya cuma tuhan yang tahu. Harganya pun tidak mahal; sekitar RM7-8 untuk set makanan nasi,sayur,sambal dan satu lauk. Memang berbaloi.

Jujurnya memang tidak cukup 4 hari jika anda mahu bercuti di Bali kerana memang banyak tempat yang anda boleh lawati; ditambah lagi dengan lokasi baharu yang kami highlight di atas. Selain Puri Santrian, jika anda mahu tinggal di tempat yang lebih privacy, LV8 Resort dan Trans Resort mungkin boleh dipertimbangkan.

Baca sahaja tidak cukup. Anda kena datang dan rasai sendiri pulau paling terkenal di seluruh dunia ini. Tak susah pun untuk ke sini. Dengan 59 penerbangan terus ke Bali setiap minggu, AirAsia kan ada. Terus sahaja ke airasia.com untuk pilih tarikh percutian anda. Luangkan masa untuk refresh kembali minda dan badan di Bali. Selamat melancong!

#RealDeal. Nak dapatkan handphone power 8GB RAM + 128GB Storage? Jom tonton video ini.


Pendedahan Eksklusif Hidetoshi Nakata Dalam Perlawanan Pertama Jepun Di Piala Dunia 1998

Hidetoshi Nakata, seorang lagenda bola sepak Jepun yang penuh dengan prinsip tersendiri sejak dari memulakan karier bersama Sekolah Tinggi Nirasaki di Yamanashi, Jepun.

Beliau merupakan seorang pemain bola sepak Jepun yang unik baik dari aksi didalam padang mahupun gaya hidup beliau diluar padang.

Dalam temubual bersama FIFA TV pada pertengahan tahun 2017, Nakata menceritakan pengalaman beliau sepanjang bergelar sebagai pemain bola sepak profesional dan juga selepas persaraannya.

Paling menarik adalah bagaimana Nakata berkongsi perasaan beliau ketika turun beraksi dalam perlawanan pertama Jepun di pentas Piala Dunia 1998 bertemu gergasi bola sepak dunia Argentina di Stade de Toulouse pada 14 Jun 1998.


Kucing Bertuah Ini Bantu Gadis Pelayan Jadi Jutawan, Anda Pasti Cemburu Membaca Kisahnya

Seorang gadis muda 29 tahun tidak pernah terfikir akan kehidupannya hari ini jauh lebih baik daripada apa yang pernah dilaluinya sebelum ini. Tabatha Bundesen bekerja sebagai pelayan di sebuah restoran sehinggalah tarikh 22.9.2012 apabila sesuatu yang menakjubkan berlaku gara-gara kucing ini:

Kucing ini dikenali diseluruh dunia kerana popularitinya sebagai selebriti internet dengan nama Grumpy Cat. Semuanya bermula ketika adik Tabatha memuat naik gambar kucing ‘tiada perasaan’ ini ke portal perkongsian Reddit.

Pengguna internet tertarik dengan mimik masam kucing berkenaan dan menjadikannya sebagai gambar Meme yang kemudiannya dikongsikan oleh jutaan orang di laman sosial serata dunia.

Terkejut dengan respon luar biasa yang diterima, Tabatha melihat ini sebagai satu peluang terbaik buatnya dan segera membina sebuah website khas www.grumpycats.com dan apa yang berlaku selepas itu lebih mengejutkan!

Tanpa mengambil masa yang lama, Grumpy Cat milik Tabatha ini mendatangkan terlalu banyak kemewahan buatnya. Atas sebab itu, dia tidak lagi bekerja sebagai pelayan restoran, sebaliknya hanya perlu mengambil dan berkongsi gambar kucingnya itu di laman web setiap hari.

“Sebelum ini saya perlu mengikut rutin harian iaitu bekerja di kedai, sekarang rasa sedikit janggal apabila rutin harian saya hanyalah mengambil gambar kucing saya. Ianya satu perubahan yang sangat mendadak” – Tabatha Burdesen

Tabatha dan Grumpy Cat juga turut menjadi jemputan khas pelbagai rancangan temubual terkenal, serta ditemu bual oleh banyak portal-portal viral termasuklah BuzzFeed dan CNBC.

Selepas dua tahun, Grumpy Cat membawa pendapatan sebanyak $100Juta Dollar Amerika melalui pelbagai sumber pendapatan antaranya termasuklah penjualan gambar dan cenderahati, royalti jenama grumpy cats, buku-buku, video dan juga iklan-iklan berkaitan grumpy cat.

Fenomena grumpy cat tidak terhenti disitu. Semasa Anugerah Filem MTV sedang berlangsung, Grumpy Cat dinobat sebagai pemenang bagi kategori ‘pakaian terbaik’ sekaligus menaikkan lagi nilai kucing istimewa ini.

Kini, syarikat yang ditubuhkan untuk mengurus hal-hal berkaitan kucing popular ini dinilai pada harga setinggi $1 Juta Dollar Amerika dan kami pasti lebih banyak kejutan Grumpy Cat yang akan dapat kita lihat pada masa akan datang kerana pemiliknya sendiri berkata:

“Kami sekeluarga tahu kucing ini sangat istimewa, tetapi tidak pernah terbayang ianya segila ini. Tetapi kami masih yakin Grumpy Cat tidak dapat dihentikan!”

p/s: kami tidak pasti apakah nasib yang diterima oleh Grumpy Cat sekiranya kucing ‘tidak comel’ ini berkeliaran di tepi-tepi jalan negara kita.

Mahukan lebih banyak cerita menarik? Like kami di Facebook TheVocket


Hidup Dengan Sampah Selama 20 Tahun, Mak Cik Alami ‘Hoarding Disorder’ Halang Orang Ramai Bersihkan Rumah

Marina Ibrahim iaitu seorang ahli politik telah berkongsi beberapa keping gambar menerusi ciapannya di Twitter menunjukkan keadaan rumah seorang wanita yang bersepah dengan longgokan barang dan sampah disebabkan mempunyai masalah Hoarding Disorder.

Menurut Marina, wanita itu menyimpan semua barangan di rumah dan tidak bercadang untuk membuangnya dalam masa terdekat.

Malah, proses untuk membersihkan rumah turut dihalang oleh anak wanita berkenaan dengan cara memberontak dan pujukan serta cadangan untuk menjual barangan mereka juga tidak berkesan.

“Aunty ini menangis-nangis tak beri kebenaran bersihkan. Tengok dalam rumah memang terkejut dengan keadaannya.

“20 tahun kumpul barangan tersebut. Jiran pun terkejut tak tahu dia ada dua orang anak yang tinggal dalam satu bilik.” ujar Marina.

Bagi mengatasi masalah ini, Marina turut menghubungi Jabatan Kebajikan Masyarakat untuk tindakan kaunseling bagi membendung penyakit dihidapi.

Untuk pengetahuan anda, individu yang mengalami Hoarding Disorder akan mengalami ketegangan setiap kali berfikir tentang tindakan membuang barang-barangnya.

Hal ini telah meraih perhatian orang ramai dan rata-rata netizen berharap bahawa keluarga ini akan dibantu supaya mereka dapat hidup dalam persekitaran yang bersih.


Hidup Lebih Seronok Dengan Adanya BFF

Siapa kata hidup sendirian lebih baik? Betul ke? Yakin? Anda boleh makan, tonton movie, jalan-jalan shopping, semuanya sorang-sorang? Pasti akan ada orang kata boleh dan ada orang kata tidak.

Sebab apa, bukan setiap masa kita nak ada teman. Dan, kadang-kadang ada masanya kita perlukan masa untuk diri sendiri kan? Tapi, anda tahu tidak apa kelebihannya bila anda ada best friend forever (BFF) dalam hidup? Teruskan baca sampai habis!

Kalau anda tidak yakin dengan apa yang anda pakai, BFF ni boleh ajar anda macam mana nak berfesyen! Walaupun kadang-kadang citarasa dia lebih kurang je dengan anda, sekurang-kurangnya pakaian yang dia pilih tu cantik jugaklah untuk dipandang.

Lagi satu, bila anda dah bosan dengan style tudung yang anda gayakan sekarang ni, BFF ada boleh bantu! Setiap orang ada style tudung kegemaran, jadi bila ada BFF boleh share style mana yang anda suka. Silap haribulan, tudung pun share sekali!

“Alamak nak bayar makan tak cukup duit pulak ni, kalau pinjam Nisa (BFF) agak-agak dia bagi tak?” Jarang BFF say ‘No’ kan? Sebab apa, hari ini mungkin hari dia, esok lusa kita tak tau kan?

BFF ni sebenarnya jenis tak berkira, tapi anda jangan pula ambil kesempatan! Hargai BFF, sebab jenis orang yang tak berkira ni bukan senang nak jumpa.

Bila anda menghadapi hari yang murung, mesti anda nak release stress kan? Bagi perempuan, shopping adalah salah satu caranya. Tapi, shopping sorang-sorang tak bestlah, kena ada teman! Sebab tu pentingnya BFF ni!

Dari satu mall, kedai, butik dan lokasi untuk shopping, BFF ni langsung tiada masalah nak teman anda release stress. Alang-alang anda shopping, mereka boleh tolong angkat barang yang anda sudah beli kan?

Bila anda ada BFF, hampir setiap perkara anda akan sependapat dan buat bersama kan? Contohnya bila jalan-jalan kat shopping mall, nampak beg cute mesti dua-dua teruja. Takpun, kalau tak suka perangai seseorang tu, mesti BFF pun setuju dengan anda.

Tapi, jangan mengumpat belakang-belakang pula ya!

Bila ada BFF, mesti BFF selalu ajak datang rumah untuk makan-makan, sleepover, lepak-lepak bila weekend kan? Secara automatik, anda akan rapat dengan family BFF anda itu. Dari mak ayah, adik-beradik sampailah sepupu sepapat anda akan kenal.

Anda pula nanti bila ada masa lapang, ajaklah BFF tu datang rumah anda juga. Kenal-kenal dengan family anda pula. Tak rugi tau bila kenal ‘ahli keluarga’ baru ni. Mana tahu satu hari nanti anda memerlukan pertolongan, siapa tahu mereka boleh bantu?

Sesetengah daripada kita malu untuk ekspresikan diri yang sebenar di khalayak ramai. Tapi, jauh di sudut hati nak tunjuk dekat semua orang. Kalau ada BFF, tak perlu malu. Sebab, mereka tahu luar dalam dan segalanya pasal anda. Nak malu apa lagi kan?

Saksikan drama pendek 10 minit bertajuk #SisCuba sebanyak 5 episod di TV3 yang dibintangi oleh Nabila Razali, Syifa Melvin dan Sarah Suhairi.

Dibawakan khas oleh Sunsilk, #SisCuba mengisahkan 3 BFF yang sudah lama terpisah, namun bertemu semula bagi merealisasikan impian sama iaitu mahu memulakan perusahaan tudung.

Biarpun diduga dengan kepayahan hidup, kerjaya dan kisah cinta masing-masing, persahabatan 3 BFF ini tidak renggang malah makin akrab gara-gara perusahaan yang diceburi. Adakah perusahaan tudung mereka berjaya?

Saksikan kesudahannya dalam drama #SisCuba di TV3 setiap hari Selasa pada jam 9:50 malam bermula 27 November ini. Kalau anda terlepas, jangan risau sebab ia akan disiarkan semula sejurus selepas waktu tayangan di platform media sosial YouTube TV3MALAYSIA Official.

Malah, kalau anda rindu drama #SisCuba ini di TV, anda boleh tengok siaran ulangannya di ntv7 bermula 1 Disember depan. Jangan lupa!


Hidup ‘Low Profile’ Dan Guna Kereta Lama, Tiga Beradik Rupanya Kumpul RM1.2 Juta Hasil Seludup PATI

Suruhanjaya Pencegahan Rasuah Malaysia (SPRM) mendedahkan penemuan hasil risikan terhadap tiga beradik wanita yang terbabit sebagai dalang sindiket penyeludupan ribuan pendatang asing tanpa izin (PATI) ke Semenanjung Malaysia sejak 2018.

Akaun bank milik tiga beradik itu tidak menyimpan wang dalam jumlah besar dan duit diperoleh hasil kegiatan tidak disimpan lama di dalam bank sebaliknya ia dipercayai dipindahkan ke luar negara.

Memetik laporan Harian Metro, suspek yang diberkas SPRM dan pegawai Jabatan Pendaftaran Negara (JPN) di Terminal 2, Lapangan Terbang Antarabangsa Kuala Lumpur (KLIA) Sepang, Khamis lalu dipercayai memindahkan wang diperolehi hasil kegiatan jenayah itu ke negara jiran secara tunai.

“Berlaku transaksi yang amat kerap menunjukkan wang berkenaan sentiasa dikeluarkan dari dalam akaun bank milik suspek.

“Malah, lebih menghairankan ketiga-tiga suspek tidak menunjukkan kemewahan luar biasa walaupun risikan mendapati suspek sudah mengumpul lebih RM1.2 juta hasil dari kegiatan jenayah dilakukan,” katanya.

Menurutnya, suspek hanya mendiami rumah biasa dan tidak menggunakan kenderaan mewah atau memperagakan barang kemas.

“Suspek bergerak menggunakan kenderaan pelbagai guna (MPV) model lama Toyota. Ia mungkin digunakan untuk memudahkan pengangkutan PATI. Berdasarkan risikan ramai antara PATI yang berurusan dengannya berasal dari Pulau Basilan dan Pulau Tawi Tawi terletak di selatan Filipina. Mereka menggunakan bot untuk menyusup masuk ke perairan Sabah sebelum berurusan dengan suspek yang menetap di Tawau, Sabah.

“Malah, suspek turut dikesan kerap mengunjungi pulau di selatan Filipina. Ada kemungkinan suspek mempunyai saudara-mara di sana (selatan Filipina) berikutan salah seorang suami suspek adalah warga asing berstatus pelarian,” katanya.

Menurutnya, pihak berkuasa tidak menolak kemungkinan, wang keuntungan diperoleh hasil kegiatan itu dipindahkan ke negara jiran untuk membeli aset atau disimpan di sana.

“Ketika ini tiga beradik wanita itu masih ditahan reman sehingga Rabu ini. Soal siasat masih diteruskan terhadap mereka,” katanya.


Ilustrasi Ini Menunjukkan Betapa Pendeknya Jangka Hayat Hidup Kita

Pernahkah kita mengamati, telah berapa lama hidup yang telah kita lalui?

Saat kita masih kanak-kanak, bermain anak patung, masak-masak, hujan-hujan, masa-masa yang indah, lalu kini, usia kita sudah meningkat duapuluh atau tigapuluh tahun, sudah berkeluarga, bahkan ada yang sudah mempunyai anak cucu, perhatikanlah telah berapa lama kita hidup?

Kita mungkin merasakan masih jauh perjalananan untuk kita masih lama menjadi datuk atau nenek, tapi tanyalah nenek kita, merekapun akan merasakan bahwa masa kanak-kanak dan masa remajanya seperti baru kelmarin saja.

Allah pun telah mengkhabarkan bagaimana perasaan orang-orang yang diakhirat nanti tentang berapa lama mereka tinggal di dunia;

Pada hari mereka melihat hari berbangkit, mereka merasa seakan-akan tidak tinggal (didunia) melainkan (sebentar saja) di pagi hari. (Q.S. an- Nazi‘at:46).

Apa gunanya kita mengingat hal tersebut?

Jika kita sedar sepenuhnya bahwa hidup ini sebentar saja, kemudian ada kehidupan berikutnya yang kekal dan abadi dimana kebahagiaan kita dan kesengsaraan kita pada hari itu sangat ditentukan pada apa yang telah kita lakukan di masa sekarang, maka kesadaran tersebut akan akan membuat kita semakin pandai ‘berkira’.

Kita akan berupaya sedapat mungkin menggunakan waktu yang singkat ini untuk kebahagiaan kita yang kekal dan abadi kelak, walaupun itu artinya kita berpenat-lelah, melipatgandakan kesabaran, dan menahan hawa nafsu kita serta harus menghadapi berbagai rintangan dan dugaan dalam ketaqwaan dan ketaatan.

Hidup ini cuma sebentar namun, dari yang sebentar ini kehidupan yang abadi berikutnya ditentukan


Jurugambar Ini Rakam Gaya Hidup Minimalis Orang Jepun

Trend minimalis semakin mendapat tempat di kebanyakkan tempat di seluruh dunia terutamanya di negara Jepun. Bagi mereka, less is more.

Nak lihat gaya hidup keluarga yang sangat minimalis? Boleh lihat pada gambar-gambari di bawah ini. Menurut Business Insider, negara yang sering diancam bencana alam gempa bumi itu membuatkan rakyat mereka merasakan mempunyai barangan yang terlalu banyak di rumah adalah tidak praktikal.

Di bawah ini adalah gambar-gambar yang dirakam oleh jurugambar Thomas Peters dari REUTERS menunjukkan keadaan di sebuah rumah di Jepun. Hampir kebanyakkan rumah di Jepun tidak mempunyai katil dan mereka tidur di atas lantai sahaja. Barangan di dapur, bilik mandi, tempat tidur dan ruang tamu ditetapkan pada kadar paling minima supaya mudah untuk dikemas dan tidak serabut. Lihat gambar-gambar di bawah ini yang dirakam oleh Thomas.

Kemas dan lapang sahaja rumah mereka ini. Anda rasa anda boleh hidup dengan gaya minimalis ini? Kalau ya, anda boleh jadi seperti orang Jepun. Tahniah.


Hidup Tanpa Telefon Pintar Untuk Menang RM400,000

Tidak dinafikan telefon pintar memudahkan kehidupan seharian tetapi jika anda terlalu bergantung dan taksub dengan telefon bimbit banyak moment yang anda akan terlepas dalam kehidupan anda.

Bayangkan hidup anda tanpa telefon pintar, bukan sehari, bukan seminggu tetapi setahun. Jika anda sanggup menjalani kehidupan tanpa telefon pintar selama setahun, anda berpeluang memenangi wang tunai AS$100,000 (RM418,544) menerusi cabaran #nophoneforayear anjuran syarikat jenama minuman tenaga, Vitaminwater.

we tried to get Brandon to make this deal, but he is too busy – will you turn off your phone for a year instead? #NoPhoneForAYear #contest https://t.co/RVTF0gytnv pic.twitter.com/wFFTXl0PBX

— vitaminwater® (@vitaminwater) December 11, 2018

Bagi anda yang ingin menyertai pertandingan tersebut, anda perlu memuat naik entri di Twitter, Instagram dan Facebook, dengan menyatakan perancangan anda untuk menjalani kehidupan selama setahun tanpa menggunakan sebarang bentuk telefon pintar, termasuk tablet.

Jika anda terpilih sebagai peserta, anda akan diberikan sebuah telefon bimbit biasa yang hanya mempunyai kemudahan membuat panggilan dan menghantar pesanan ringkas. Walau bagaimanapun peserta masih dibenarkan untuk menggunakan komputer, komputer riba dan teknologi lain seperti Google Home dan Amazon Echo.

Pastinya anda tidak dibenarkan untuk meminjam telefon pintar keluarga, rakan dan rakan sekerja. Jika anda berbohong dan menipu, anda tidak akan berjaya kerana pada akhirnya pihak syarikat Vitaminwater akan menggunakan alat pengesan penipuan untuk mengesan jika anda menipu atau tidak.

#RealDeal. Nak dapatkan handphone power 8GB RAM + 128GB Storage? Jom tonton video ini.


40 Peratus ‘Pilot’ Di Pakistan Tidak Mempunyai Lesen Penerbangan Yang Sah

Menteri Penerbangan Pakistan, Ghulam Sarwar mendedahkan bahawa sekitar 40 peratus juruterbang di Pakistan menggunakan lesen palsu untuk menjadi juruterbang di negara berkenaan.

Ia merupakan satu pendedahan yang mengejutkan tetapi dalam masa yang sama, kerajaan mahu menangani masalah tersebut. Sarwar berkata berita berkenaan ‘fake pilots’ ini muncul selepas sebuah kapal milik Pakistan International Airlines (PIA) terhempas di Karachi baru-baru ini.

“Pakistan mempunyai 860 juruterbang termasuk juruterbang di PIA, Serene Ai dan Air Blue. Pertanyaan yang dibuat sejak Februari 2019 menunjukkan 262 juruterbang tidak pun menghadiri ujian dan mengupah orang lain untuk mengambil ujian bagi pihak mereka,” ujar Sarwar.

As per aviation Minister out of the total 860 pilots in Pakistan, 262 pilots did not sit for the exams. Someone else sat in the exams for them, he claimed. Based on this, Khan said, 40 per cent licenses are “fake”, and the pilots don’t have the required flying experience.#PIA pic.twitter.com/bRaVJcbY7U

— TheBetterPakistan (@TheBetterPak_) June 24, 2020

Beliau berkata ketika siasatan dibuat, ada juruterbang yang langsung tidak mempunyai sebarang pengalaman menerbangkan sebarang pesawat sebelum menghadiri ujian. Nisbah 40 peratus tersebut turut merangkumi ratusan juruterbang dengan status tidak ‘active flyers’.

“Ada juga juruterbang yang diambil menerusi lantikan politik. Merit langsung tidak diambil kira ketika mereka diambil sebagai juruterbang,” kata Sarwar.

Beliau menambah sarjana milik 4 orang juruterbang PIA juga adalah palsu dan notis tunjuk sebab turut diajukan kepada 54 juruterbang yang lain. “Setakat 54 orang ini, ada yang mahu mencabar notis ini di mahkamah. Tetapi 9 orang telah mengaku mempunyai sarjana palsu,” tambah Sarwar.

PAKISTAN: Aviation minister says the pilots in the Karachi plane crash were distracted because they were discussing Covid-19.

— Norbert Elekes (@NorbertElekes) June 25, 2020

Kapal terbang PK803 yang membawa 99 penumpang dan 8 krew telah terhempas di kawasan yang padat dengan penduduk berdekatan Karachi pada 22 Mei 2020. Hanya 2 penumpang terselamat daripada 97 penumpang.

Dalam laporan terbaru, kapal terbang berkenaan terhempas akibat kecuaian juruterbang yang rancak membincangkan isu COVID-19 serta isu komunikasi antara pegawai air traffic control (ATC) menyebabkan kedua-dua pihak gagal mengikuti prosedur yang menyebabkan kemalangan tersebut berlaku.

Di Malaysia pula, scammer kini pilih untuk jadi ‘pilot’ selepas taktik berkenaan berhasil untuk menggoda gadis. Baca pada pautan di bawah.

Lihat Bagaimana Scammer Menyamar Sebagai ‘Pilot’ Di Facebook Untuk Tipu Wanita Tempatan

Jadi Simbol Kejayaan, Ini Kisah Di Sebalik Kapal Terbang Yang Diletakkan Di Hadapan Rumah


Highland Tower Bakal Dirobohkan Selepas Sekian Lama

Menyebut tentang Highland Tower mungkin ramai yang mengenalinya sebagai bangunan yang dilanda tragedi yang berlaku sekitar tahun 1993 dahulu. Buat generasi baru, kami yakin ramai yang mengenalinya sebagai bangunan yang penuh dengan cerita mistik.

Terbiar selama 25 tahun, Menteri Perumahan dan Kerajaan Tempatan Malaysia, Zuraida Kamaruddin memaklumkan Majlis Perbandaran Ampang Jaya telah bersedia untuk merobohkan bangunan ini.

Mungkin ada yang tertanya-tanya,  apakah yang membuatkan pihak kerajaan mengambil masa yang lama sebelum merobohkan bangunan terbiar ini. Difahamkan proses ini berlanjutan berikutan proses untuk mengenalpasti unit dan tuan rumah bagi unit di dalam apartmen ini.

Mengulas mengenai projek terbaru, nampaknya pihak pemaju tidak menangguh lama sebelum projek baru dibangunkan semula pada bulan Disember ini. Kemungkinan besar projek yang bakal dibangunkan ini tidak lama sebuah apartmen memandangkan keadaan tanah yang tidak sesuai pada tempat tersebut.

Pihak kementerian turut mencadangkan agar sebuah pusat rekreasi dibangunkan bagi membolehkan penduduk sekitar beriadah. Untuk pengetahuan anda, Bangunan Highland Tower ini pernah mengalami masalah melibatkan runtuh sekaligus meragut 48 nyawa.

Harapnya projek untuk merobohkan Bangunan Highland Tower ini tidak dilanda dengan masalah melibatkan mistik mahupun pengguna yang sudahpun mendapatkan unit Highland Tower sebelum ini.


Highlight Banjir Terburuk Melanda Kelantan, Terengganu, Perak, Kedah, Pahang & Perlis

Keadaan banjir tidak menampakkan tanda-tanda reda sehingga menyaksikan 90,250 penduduk di Kelantan, Pahang, Terengganu, Perak dan Perlis terpaksa berpindah, jumlah yang amat besar dalam sejarah bencana banjir di negara ini.

Catatan pada Disember 25, 2014 11:57 MYT oleh Astro Awani:

Kelantan 32,343 orang
Terengganu 28,991 orang
Pahang 24,316 orang
Perak 4,335 orang dan
Perlis 265 orang
Kedah 51 orang

Sungguh sebak apabila melihat gambar-gambar kejadian banjir yang meliputi beberapa buah negeri di Semenanjung ini. Bertambah sayu apabila mendengar rintihan mangsa-mangsa banjir. Ada getar di dalam suaranya mengharapkan bantuan tiba bagi menyelamatkan mereka.

Highlight Banjir Semasa 25 Disember 2014:

Kira-kira 500 mangsa banjir yang terperangkap di SMK Manek Urai sejak kelmarin kini dalam keadaan terkawal selepas empat anggota Jabatan Bomba dan Penyelamat Malaysia (JBPM) tiba di sana, 10 malam tadi. Mereka menggunakan bot beroda dan bertolak dari Kota Bharu pada 2 petang semalam. Perjalanan itu mengambil masa 8 jam disebabkan ada kawasan yang tidak berair dan ada pula kawasan yang tenggelam, membuatkan perjalanan mereka tersekat-sekat.

DYMM Paduka Seri Sultan Perak Darul Ridzuan, Sultan Nazrin bersama MB Perak menaiki Bot Beroda#BOMBA melawat kawasan #BANJIR pic.twitter.com/EBTVFXqC6C

Baginda telah menitahkan tiga perkara untuk diambil tindakan iaitu:

1. bertitah agar kesemua masjid di negeri Perak mengadakan solat hajat selepas solat Jumaat pada 26 Disember 2014 bagi memohon ihsan daripada Allah SWT untuk meringankan tanggungan dan ujian agar situasi kehidupan insan dapat dipulihkan seperti sedia kala

2. sebarang acara konsert atau acara berunsur hiburan sekiranya ada dirancang menjelang sambutan tahun baru, termasuk acara-acara seumpamanya yang dianjurkan oleh Kerajaan Negeri atau mana-mana agensi Kerajaan Negeri, hendaklah dibatalkan.

3. memberi perkenan untuk Yayasan Sultan Azlan Shah mengurniakan dua pasang pakaian dan kasut sekolah kepada setiap pelajar dari kalangan mangsa banjir.

Desakan pelbagai pihak dan orang ramai membatalkan sambutan Ambang 2015 di Putrajaya telah mendorong Perbadanan Putrajaya (PPj) berusaha berbincang dengan pihak penganjur luar bagi membatalkan sambutan Ambang 2015 yang akan berlangsung di Dataran Putrajaya, Presint 3 pada 31 Disember ini berikutan banjir melanda beberapa negeri di negara ini.

Update: Perbadanan Putrajaya (PPj) menerusi status ringkas pada Facebook (FB) mereka menyatakan “Setelah perbincangan diadakan antara PPj dan pihak penganjur, dengan ini dimaklumkan bahawa program Sambutan Ambang Tahun Baru Putrajaya 2015 kini sah dibatalkan”

102 Pelancong Taman Negara Dibawa Keluar

Usaha membawa keluar semua 102 pelancong yang terkandas di Mutiara Taman Negara, Kuala Tahan, dekat sini berjalan lancar dan dijalankan secara berperingkat menggunakan dua helikopter Jabatan Bomba dan Penyelamat serta Tentera Udara Diraja Malaysia (TUDM) sejak jam 10 pagi tadi dan ia dijangka selesai kira-kira jam 5.30 petang ini. Pengerusi Pusat Kawalan Pperasi Banjir Jerantut, Ali Syahbana Sabaruddin, berkata proses pemindahan itu bukan hanya untuk membawa pelancong tetapi turut membabitkan penduduk tempatan yang sakit dan ibu mengandung ke Hospital Jerantut.

Semoga cuaca kembali tenang dan proses menyelamat dan perpindahan berjalan lancar. Sementara itu kami akan update dari masa ke semasa.


10 Perkara Dalam Budget 2018 Yang Jadi Bualan Hangat Netizen

Berakhirlah sudah pembentangan Bajet 2018 oleh Dato’ Sri Najib Tun Abdul Razak sebentar tadi. Banyak perkara yang diumumkan oleh pihak kerajaan dalam bajet tahun hadapan.

Bajet 2018 akan memperuntukkan RM280.25b, menyaksikan pertambahan peruntukan RM20 billion berbanding RM260.8b peruntukan Bajet 2017. Di sini kami memilih isu yang menjadi perbincangan hangat oleh netizen dalam pembentangan Budget 2018. Teks ucapan penuh untuk Bajet 2018 boleh dibaca di sini.

#Bajet2018 jg isytiharkan Pulau Pangkor, Perak sbg Pulau Bebas Cukai, tidak termasuk barang2 spt minuman keras,rokok, dan kenderaan bermotor

— Mohd Najib Tun Razak (@NajibRazak) October 27, 2017

Selepas Labuan,Tioman dan Langkawi, Pulau Pangkor juga kini bergelar pulau bebas cukai. Namun, ianya tidak termasuk untuk produk seperti minuman keras,rokok, dan kenderaan bermotor. Barangan yang selain daripada ini sahaja dikecualikan daripada cukai seperti barangan keperluan asas.

Setiap anak Msia dilahir bermula 1 Jan 2018-2022, dihadiahkan Dana Tabungan Permulaan sebyk RM200 melalui unit AmanahSaham #TN50 #Bajet2018 pic.twitter.com/r8hYPqZedR

Setiap anak yang lahir bermula dari tahun 1 Januari 2018 akan mempunyai akaun Amanah Dana Anak Malaysia 2050 di mana nilai RM200 akan dimasukkan terus dalam bentuk Amanah Saham.

Setiap penuntut di IPT dan tingkatan enam akan terus diberi Bantuan Baucar Buku bernilai RM250, manfaatkan seramai 1.2j pelajar #Bajet2018

Kad debit KADS1M menggantikan Baucar Buku 1Malaysia atau Bantuan Buku 1Malaysia (BB1M) pada tahun ini dan nampaknya Bantuan Baucar Buku akan kembali untuk tahun hadapan. Satu langkah kerajaan untuk meningkatkan lagi minat membaca kepada siswa dan siswi.

Kepada semua peminjam PTPTN, Kerajaan bersetuju melanjutkan diskaun bayaran balik pinjaman PTPTN sehingga 31 Disember 2018 #Bajet2018 pic.twitter.com/4nrvMjAOJl

Ianya satu berita baik buat peminjam PTPTN untuk melangsaikan pinjaman mereka pada kadar segera. Tempoh grace period pembayaran balik pinjaman PTPTN juga dilanjutkan kepada 12 bulan setelah tamat pengajian berbanding 6 bulan ketika ini.

Cadangan tempoh cuti bersalin mandatori utk sektor swasta dinaikkan drpd 60 hari ke 90 hari spt yg dilaksanakan perkhidmatan awam #Bajet2018 pic.twitter.com/27hRVbLpG1

Buat para ibu yang bakal bersalin yang bekerja di sektor swasta. Jika sebelum ini hanya 60 hari, selepas ini cuti bersalin akan selari dengan para ibu yang bekerja di sektor awam iaitu 90 hari.

Mulai 1 Jan 2018, Krjn mansuhkan kutipan tol a) Batu Tiga, Shah Alam & Sg Rasau, S'gor, b) Bkt Kayu Hitam, Kedah, c) EDL, Johor #Bajet2018 pic.twitter.com/afcVDtKlHv

Ini berita paling mengembirakan terutamanya buat penduduk di sekitar Shah Alam dan Klang. Adakah pemansuhan kutipan tol ini bersifat sementara atau pun kekal?

Untuk beri fleksibiliti, Krjn akan menambah satu lagi Waktu Kerja Berperingkat iaitu bermula jam 9 pagi hingga 6 petang #Bajet2018 pic.twitter.com/mXCOg4HngL

Penjawat awam wanita yg mengandung 5 bln ke atas dibenar pulang awal sejam. Suami yg bekerja Krjn jg dibenar pulang awal sejam #Bajet2018 pic.twitter.com/Xe4VasgCLm

Kalau suami juga bekerja di sektor awam, suami juga boleh pulang awal sejam seperti isteri.

Bg menyanjung tinggi sifat wala’ & kesetiaan dlm mendokong kemajuan negara, saya umum bayaran khas RM1500 kpd semua penjawat awam #Bajet2018 pic.twitter.com/R1iN62UXd3

Sbg permulaan Krjn beri pilihan kpd majikan utk ambil pembantu rumah asing secara langsung drpd 9 negara sumber, tanpa lalui ejen #Bajet2018

Tiada lagi kes ditipu agen pembantu rumah kerana selepas ini, anda boleh berurusan secara terus daripada 9 negara sumber.

Anda ada sebarang komen tentang pembentangan Bajet 2018 oleh Perdana Menteri kita sebentar tadi? Boleh berkongsi pandangan anda di ruangan komen.


Tonton Sedutan Penuh Perlawanan Diantara Floyd Mayweather Dan Conor McGregor

Perlawanan yang bermula daripada sekadar trash talk nampaknya berjaya menjadi realiti dan pada hari ini seluruh dunia menjadi saksi diatas kemenangan Floyd ‘Money’ Mayweather. Beliau berjaya menumpaskan Conor McGregor pada round ke-10 melalui knockout. Berikut merupakan sedutan penuh daripada pertemuan diantara dua jaguh ini.

Conor McGregor di dalam temuramah lain turut mengatakan beliau sebenarnya masih mempunyai tenaga untuk berlawan dan berharap pengadil tidak mengumumkan pemenang terlalu awal sebelum beliau rebah ke lantai gelanggang. Sebuah langkah yang berani buat McGregor kerana berani untuk menandingi antara peninju terbaik di dalam sejarah meskipun tidak mempunyai karier profesional di dalam bidang tinju. Buat Floyd, tahniah kami ucapkan. Anda kini lebih kaya lebih kaya daripada sebelum ini seperti yang anda idamkan.